InHoReCa | Hoteli | Preduslov za unapređenje konkurentnosti i opstanak\nSLOVO ZAKONA: DIGITALNA TRANSFORMACIJA TURIZMA U SRBIJI\nAutor: Prof. dr Renata Pindžo\nDigitalizacija je znatno uticala na način planiranja putovanja, istraživanja novih destinacija, promocije destinacija, ali i na sam doživljaj putovanja i iskustvo turista. Razvoj novih tehnologija i digitalizacija menjaju i nastaviće da menjaju lice turizma u godinama koje su pred nama. To je dovelo do kreiranja brojnih izazova na koje će zemlje, turističke destinacije, a posebno privredni subjekti u turizmu morati da odgovore ili će ih snažan talas digitalizacije zbrisati sa tržišta. Istovremeno, primena novih tehnologija kreiraće nove prilike koje treba iskoristiti.\nGeneracije turista rođenih posle 1980. (Y i Z), a posebno one koje stasavaju u narednih desetak godina, imaće radikalno drugačija očekivanja i zahteve u odnosu na današnje turiste. Ekonomija deljenja (sharing economy) i ekonomija iskustva (economy of experience) snažno utiču na kreiranje novih poslovnih modela u turizmu. Integracija mobilnih tehnologija u hotelske poslovne procese, mogućnost uvida u poslovanje i prilagođavanje novonastalim uslovima u realnom vremenu, kao i digitalna interakcija s gostima biće ključne za postizanje konkurentnosti i opstanka na sve zahtevnijem međunarodnom tržištu.\nReformom do modernizacije\nSrbija je prepoznala značaj fenomena digitalizacije i svrstala ga u svoje razvojne prioritete kao ključne poluge svog budućeg ukupnog ekonomskog i društvenog razvoja nastojeći na taj način da modernizuje zemlju i društvo u celini. Na krilima ovog talasa, nalazi se i šansa za digitalizaciju srpskog turizma koju treba iskoristiti i koja u novim uslovima treba da doprinese da Srbija bude konkurentna, inovativna, ali i dovoljno zanimljiva, atraktivna i autentična turistička destinacija, spremna da dočeka nove generacije digitalizovanih turista.\nMinistarstvo trgovine, turizma i telekomunikacija ima vrlo ambiciozne planove u vezi sa unapređenjem konkurentnosti Srbije kao turističke destinacije i primeni novih tehnologija u razvoju turizma. Sprovodimo reformu turizma čiji je cilj modernizacija i uvođenje digitalnih tehnologija radi unapređenja borbe protiv sive ekonomije i merenje stvarnog uticaja turizma na BDP i ekonomski rast srpske privrede. Radi se o uspostavljanju temelja za budući, moderan, ali sistemski razvoj turizma.\nIstraživanja koja smo sproveli ukazala su da je jedan od najvećih problema sa kojm se suočava srpski turizam upravo suzbijanje sive ekonomije u oblasti turizma i ugostiteljstva.\nIstraživanja koja smo sproveli ukazala su da je jedan od najvećih problema sa kojim se suočava srpski turizam upravo suzbijanje sive ekonomije u oblasti turizma i ugostiteljstva. Dosadašnja saznanja upućuju da postojeći poreski tretman fizičkih lica pružalaca usluge smeštaja, kao i sistem obračuna i naplate boravišne takse od gostiju ove kategorije ugostitelja, nije adekvatan i efikasan. Zvanična procena stručne javnosti je da se minimum 30% ugostiteljske delatnosti koju obavljaju fizička lica realizuje u sivoj zoni. Međutim, neke informacije sa tržišta ukazuju i na viši procenat.\nNa osnovu sprovedenih istraživanja, prikupljenih i analiziranih podataka, zaključeno je da fizička lica pružaoci usluga smeštaja zaista žele potpunu legalizaciju svog poslovanja, ali insistiraju na obezbeđivanju jednostavnih i jasnih pravila poslovanja, kao i na unapređivanju ukupnog regulatornog i poslovnog ambijenta. Kao efikasno rešenje, kojim bi se znatno olakšalo i unapredilo poslovanje, izdvojila se neophodnost izmene poreskog tretmana fizičkih lica pružalaca usluga smeštaja uvođenjem paušalnog načina plaćanja poreza gde su fizička lica direktni poreski obveznici. Nadalje, rešenje obuhvata i uspostavljanje sistema online prijavljivanja i odjavljivanja svih turista, online podnošenja zahteva za kategorizaciju objekata za smeštaj, kao i uvođenje novog sistema obračuna i naplate boravišne takse (paušalni sistem) za navedenu kategoriju ugostitelja.\nUpravo ovi podaci korišćeni su kao osnova za kreiranje nove javne politike u oblasti turizma i ugostiteljstva kojom se reguliše poslovanje pružalaca usluga u ugostiteljskim objektima domaće radinosti (kuća, apartman, soba) i seoskom turističkom domaćinstvu. Takođe, novi Zakon o ugostiteljstvu prvi put predviđa uvođenje centralnog informacionog sistema u oblasti ugostiteljstva i turizma (E-turista) kao jedinstvenog i centralizovanog elektronskog informacionog sistema, koji sadrži sve relevantne podatke o pružaocima usluge smeštaja i objektima za smeštaj, preko koga se vrši njihova evidencija i unose drugi podaci proistekli iz obavljanja turističkih delatnosti. Jedan od ciljeva uspostavljanja elektronskog sistema prijave i odjave turista je objedinjavanje svih podataka o pružaocima usluga smeštaja, skraćivanje i smanjivanje broja i troškova administrativnih procedura, ali i bolja kontrola naplate boravišne takse i izmirenja poreskih obaveza ugostitelja, smanjenje sive ekonomije i bespravnog rada (posebno fizičkih lica pružalaca usluga smeštaja). Dobijeni podaci o turistima omogućiće kreiranje fokusiranije marketinške politike, preciznije statističko praćenje domaćih i stranih turista kao i podizanje konkurentnosti turističke ponude Republike Srbije. Novi sistem će znatno uticati i na unapređenje bezbednosti, povezujući podatke o prijavi i odjavi turista sa podacima Uprave granične policije.\nElektronska prijava – jedino moguća\nPristup centralnom informacionom sistemu u oblasti ugostiteljstva i turizma će za sve ugostitelje, kao i za sve građane biti besplatan, jer je reč o besplatnom javnom servisu E uprave. Ministarstvo i jedinice lokalne samouprave biće u obavezi da pružaocima usluge smeštaja učine dostupnim pristup centralnom informacionom sistemu. Ugostitelj koji pruža uslugu smeštaja biće u obavezi da evidenciju korisnika usluga smeštaja vodi preko centralnog infomacionog sistema, na propisan način. Jedinice lokalne samouprave će voditi i evidencije objekata koje kategorišu, ali i objekata koji nemaju zakonsku obavezu da se kategorišu (poput hostela, vila, konačišta i sl.) i podatke o njima unositi u centralni informacioni sistem (E turista). Evidencijom vlasnici navedenih objekata dobijaće šifru za pristup centralnom informacionom sistemu E turista i kada sistem bude pušten u rad – jedino će biti moguća elektronska prijava svih turista.\nTakođe, predloženim Zakonom o ugostiteljstvu uvode se znatne olakšice fizičkim licima, pružaocima usluga smeštaja u objektima domaće radinosti i seoskog turističkog domaćinstva. Naime, ukida se dosadašnja obaveza pružanja usluga preko posrednika. Jasno se definiše da će se svako izdavanje smeštaja na period kraći od 30 dana smatrati pružanjem ugostiteljskih usluga smeštaja. Naravno, ove izmene pratiće u paketu i sinhronizovane izmene i dopune zakona o porezu na dohodak građana Ministarstva finansija, kojim se predviđa uvođenje paušalnog plaćanja poreza na osnovu broja raspoloživih ležajeva (maksimalno do 30 individualnih ležajeva), određenog procenta prosečne mesečne zarade po zaposlenom u Republici u godini koja prethodi godini za koju se utvrđuje porez i kategorije turističkog mesta. Cilj je da se smanji siva ekonomija, a da što više ugostitelja ove kategorije radi nesmetano, u afirmativnom poslovnom okruženju, ali i u skladu sa zakonom. Cilj je odvajanje evidencije ostvarenog prometa, evidencije gostiju i plaćanja poreza po primerenoj i prihvatljivoj stopi. Naravno, osim navedenog, nove tehnologije su sve više zastupljene i kada je reč o kanalima marketinga naše nacionalne turističke organizacije koja je zadužena za promociju Srbije u svetu, ali i u poslovanju naših privrednih subjekata, posebno u hotelijerstvu.\nDobijeni podaci o turistima omogućiće kreiranje fokusiranije marketinške politike, preciznije statističko praćenje domaćih i stranih turista kao i podizanje konkurentnosti turističke ponude Republike Srbije.\nVažno je istaći da, osim ekonomije deljenja, nove tehnologije uslovile su razvoj ekonomije iskustva, koja podstiče i vrednuje iskustva iznad materijalnih vrednosti. Deljenje turističkih iskustava online i offline sa porodicom, prijateljima i javno sa drugim korisnicima postalo je sastavni deo svakog putovanja. Nadalje, treba naglasiti da će dalji razvoj tehnologije i primena digitalizacije i u narednom periodu nastaviti da donose mnoge nove izazove na koje treba odgovoriti, ali i prilike za turizam koje treba iskoristiti. Zahvaljujući unapređenju tehnologije, sve je vidljivija podela aktera u turizmu: na one koji su uložili u internet i savremene tehnologije, a posebno mobilne kanale promocije i distribucije, i na one koji nisu, i kojima će biti teško preživeti talas digitalizacije. Turizam čekaju velike promene, ne samo u procesu donošenja odluka potrošača (kupaca), njihovom istraživanju i interakciji sa poznatim hotelskim brendovima, atrakcijama, već i u daljem razvoju tradicionalnih modela ponašanja prilikom kupovine usluga. Menadžeri odgovorni za ostvarivanje prihoda u ugostiteljstvu moraće iznova da razmatraju raspoložive poslovne modele kako bi održali i unapredili svoje poslovanje. Generacije turista koje će stasati u narednih desetak godina imaće radikalno drugačija očekivanja i zahteve u odnosu na današnje.\nPoznato je da je Vlada Republike Srbije prepoznala turizam kao jedan od pokretača ukupnog ekonomskog razvoja pre svega zbog konstantnog rastućeg trenda dolazaka i noćenja domaćih i stranih turista, sve značajnijih investicija koje su dovele do otvaranja novih radnih mesta, ali i rasta deviznog priliva od turizma. Međutim, ukoliko želimo da nastavimo da i dalje postižemo dobre rezultate, proces digitalizacije i dalje primene novih tehnologija i novih tehnoloških rešenja u srpskom turizma u narednom periodu biće ključan preduslov za unapređenje konkurentnosti i opstanka na sve zahtevnijem međunarodnom turističkom tržištu.


Nebojša Stefanović: Na jugu Srbije bezbedno - VOM\nNaslovnaVestiDruštvoNebojša Stefanović: Na jugu Srbije bezbedno\nNebojša Stefanović: Na jugu Srbije bezbedno\npetak, 27. septembra 2019 : 14:45\nMinistar unutrašnjih poslova Nebojša Stefanović, prilikom današnje posete vranjskoj Policijskoj upravi rekao je da je bezbednosno stanje na prostoru juga Srbije solidno stabilno iako je ovaj deo izložen mogućim pretnjama.\nTo znači da uvek morate da vodite računa o mogućim pretnjama, moramo da vodimo računa čak i kad pretnji nema, čak i kada su latentne, uvek morate da uložite dovoljno napora da one ne prerastu u nešto što će izazvati nestabilnost ili ugroziti bezbednost građana – rekao je Stefanović.\nMinistar je naglasio da migracije nastavljaju da budu tema kojom se treba baviti zato što u savremenom svetu zbog geostrateških odnosa između velikih sila, to može da se preokrene u svakom trenutku.\nTu su i naravno izazovi organizovanog kriminala, jer nije on samo uvek prisutan u izvršenju krivičnih dela na našoj teritoriji, već da novac dobijen od narko trgovine ubaci u legalne tokove na teritoriji Srbije – naglasio je Stefanović.\nMinistar policije će u sklopu posete jugu Srbije danas obići i Trgovište, a u subotu policijske stanice u Vladičinom Hanu i Surdulici.\nPrethodni tekstIzložba ,,Pogled izbliza“ Atelje Paje Jovanovića\nSledeći tekstPredstava „Jedan je život“ u Prihvatnim centrima


Brajović: Tek ćemo vidjeti efekat i udar omikron soja - MagazinNina\nŠefica Kancelarije Svjetske zdravstvene organizacije (SZO) u Crnoj Gori Mina Brajović saopštila je da ćemo tek vidjeti kakav će biti efekat i udar omikron soja korona virusa, posebno među ranjivim kategorijama, odnosno onima koji nijesu vakcinisani ili imaju komorbiditete.\nOna je u Jutarnjem programu TVCG saopštila da je stav SZO takav da kvalifikacija omikron soja korona virusa kao blažeg oblika vodi na klizav put, te da je to nešto preuranjeno i jako opasno.\n“To što mi vidimo na nivou pojedinca, da omikron ima manje oštre zube u odnosu na deltu, to uopšte ne znači da to nije opasan soj. Zašto? Zato što uvijek moramo da gledamo širi kontekst, a tu mislim na to da smo u prvoj sedmici januara u regionu Evrope potvrdili sedam miliona slučajeva. To je nezapamćen nivo broja oboljelih”, rekla je Brajović.\nTaj val infekcije se, kako je rekla, seli sa zapada na Centralnu Evropu, dalje na istok, a prognoze su, kaže, zabrinjavajuće.\n“U principu očekujemo u nekih šest do osam sedmica da će više od 50 posto regiona Evrope biti inficirano”, rekla je Brajović.\nOmikron soj, iako jeste malo blaži, kako je rekla, ne znači da neće izazvati poremećaje u zdravstvenom sistemu, što se mora izbjegavati.\nNe smije se, kaže, zaboraviti da je delta soj korona virusa u značajnom broju zemaljla i dalje dominantan.\nSZO, ističe Brajović, preporučuje da fokus bude na primarnoj vakcinaciji i buster, odnosno trećoj dozi.\n“Stav SZO je da neophodno ići sa predočavanjem validnih informacija kako bi građani shvatili da ova situacija ne znači da smo izašli iz pandemije”, navodi ona.\nMi smo, kako je pojasnila, i dalje u samom srcu i akutnoj fazi pandemije.\nI dalje, tvrdi Brajović, postoje poprilično jaki dokazi da buster doza povećava nivo zaštite od omikron soja, zbog čega SZO preporučuje treću dozu, posebno kad je riječ o ranjivim kategorijama.


Katedra za operaciona istraživanja u saobraćaju se bavi primenom metoda Operacionih istraživanja i Veštačke inteligencije u saobraćaju, transportu, logistici i komunikacijama.\nIstraživačke aktivnosti Katedre obuhvataju razvoj modela i softvera u oblastima planiranja, projektovanja, upravljanja operacijama, i održavanja saobraćajnih i transportnih sistema.\nMetode operacionih istraživanja koriste se u oblasti saobraćajnog i transportnog inženjerstva preko pola veka. Već i slika2mala2.jpgprve primene metoda Operacionih istraživanja u saobraćajnom inženjerstvu (Leslie C. Edie, “Traffic Delays at Tool Booths” Journal of the Operations Research Society of America, Vol. 2, No. 2, pp. 107-138, May, 1954.) ukazale su na velike mogućnosti ovih metoda u matematičkom modeliranju saobraćajnih fenomena.\nOperaciona istraživanja imaju dugu tradiciju i na Saobraćajnom fakultetu. Prvi kursevi, koje je uveo profesor Svetozar Vukadinović, održani su početkom sedamdesetih godina. Savremene saobraćajne i transportne sisteme u razvijenim zemljama karakteriše postojanje klasičnih i novih elektronskih, komunikacionih i informacionih tehnologija ugrađenih u transportnu infrastrukturu i saobraćajna sredstva sa ciljem da se olakša upravljanje saobraćajnim tokovima, smanje saobraćajna zagušenja, vremena putovanja i ukupni transportni troškovi, kao i da se podigne kvalitet saobraćajnih usluga i putovanje učini sigurnijim. Prikupljanje podataka, njihova statistička analiza, razvoj modela i softvera za rešavanje različitih strategijskih, taktičkih i operativnih problema saobraćaja predstavljaju dominante istraživačke pravce Katedre za operaciona istraživanja u saobraćaju.\nPored primene tradicionalnih tehnika iz oblasti optimizacije, primena teorije verovatnoće i stohastičkih procesa i tehnika za upravljanje saobraćajnim, transportnim i logističkim procesima, istraživačke aktivnosti Katedre karakteriše i pojava radova iz oblasti računarske inteligencije i prožimanje sa drugim naučim disciplinama.


Brisel još čeka odgovor Vašingtona o špijunaži\nEvropski komesar za unutrašnje tržište i usluge Mišel Barnije rekao je danas da EU još čeka odgovor SAD o programima za špijunažu saveznika i sugerisao bi da bi određeni postupci trebalo da budu obustavljeni.\nBarnije je istakao da je otkriće američkih programa za špijunažu potreslo evropsko poverenje u vreme kada obe strane teže postizanju Sporazuma o slobodnoj trgovini.\n"Prisluškivanje i špijunaža stavili su znak pitanja na obostrano savezničko poverenje. Zbog toga bi više, ne manje trebali da o tome razgovaramo, i da sve karte budu na stolu", rekao je Barnije na konferenciji za novinare u Vašingtonu.\nBarnije nije želio da komentariše da li će spor oko prisluškivanja uticati na pregovore između EU i SAD o slobodnoj trgovini, koji su započeti 8. jula.\nSpor oko prisluškivanja između EU i SAD izbio je nakon što je britanski dnevnik "Gardijan" objavio dokumente koje je medijima dostavio bivši službenik američke Centralne obavještajne službe (CIA) Edvard Snouden u kojima se govori o tajnom američkom programu za špijunažu.\nSnouden je iz Hong Konga došao na međunarodni aerodrom "Šeremetjevo" u Moskvi 23. juna i od tada je u tranzitnom delu, odakle je zatražio azil u više od 20 država.


Premier liga: Pet pozitivnih fudbalera na koronavirus, idu u samoizolaciju - mojusk.ba\nPremier liga Engleske objavila je da je bilo pet pozitivnih rezultata u posljednjem krugu testiranja igrača i klupskog osoblja na koronavirus, prenosi Anadolu Agency (AA).\nU periodu od 5. do 11. oktobra testirano je 1.128 igrača i članova klupskog osoblja. Imena onih koji su bili pozitivni na testiranju nisu objavljena, ali su iz Premier lige kazali da će svi otići u samoizolaciju na period od deset dana.\nU prethodnom krugu testiranja u periodu od 28. septembra do 4. oktobra bilo je devet pozitivnih rezultata, a sedam dana ranije deset.\nPremier liga nastavlja se 17. oktobra utakmicama petog kola, koje će otvoriti gradski derbi između Evertona i Liverpoola.\nSelektor Poljske hvali BiH: Protiv Nizozemske su pokazali mentalnu snagu


Foto: Ilustracija | Prestaje važiti Uredba o kontroli cijena na području Srpske\nJovana Savanović 04.06.2020 14:39\nBANJALUKA - Vlada Republike Srpske je na današnjoj 74. sjednici donijela Uredbu o prestanku važenja Uredbe o propisivanju mjere neposredne kontrole cijena na području Republike Srpske.\nUredba stupa na snagu osmog dana od dana objavljivanja u "Službenom glasniku Republike Srpske", saopšteno je iz Vlade RS.\nVlada je 1. aprila donijela Uredbu o propisivanju mjere neposredne kontrole cijena. Ureba je donesena kao privremena mjera radi sprečavanja poremećaja na tržištu u vezi sa snabdijevanjem robom, nastalih usljed širenja virusa korona u Republici Srpskoj.\nUredbom je bilo propisano ograničavanje marži svih učesnika u lancu snabdijevanja robom ili proizvodima tako da ne prelaze nivo marži te robe ili tih proizvoda koja je evidentirana na dan 5. marta 2020. godine.\nVlada Republike Srpske utvrdila je Prijedlog zakona o izmjenama i dopunama Zakona o računovodstvu i reviziji Republike Srpske.\n"Razlozi za donošenje ovog zakona sadržani su u potrebi daljeg razvijanja oblasti računovodstva i revizije, te inoviranja i preciznijeg propisivanja pojedinih odredaba Zakona, s ciljem njegove lakše i potpunije primjene u praksi", saopšteno je iz Vlade RS.\nU predloženim izmjenama i dopunama, između ostalog, detaljnije se uređuje poslovanje pravnih lica i preduzetnika koji pružaju računovodstvene usluge trećim licima i navedeno obavljaju kao profesionalnu djelatnost. Predviđena je obaveza da navedena lica podnose zahtjev za upis u odgovarajuće registre koje vodi Ministarstvo finansija.\nTakođe, propisuje se mogućnost da mikro pravna lica umjesto punog seta finansijskih izvještaja sačinjavaju samo Bilans stanja i Bilans uspjeha.\nDetaljnije se uređuje sistem nadzora kojeg vrši Ministarstvo finansija nad radom društava za reviziju i ovlašćenih revizora a proširuju se i nadležnosti Savjeta za računovodstvo i reviziju u segmentu javnog nadzora.\nVlada Republike Srpske utvrdila je Nacrt zakona o izmjenama i dopunama Zakona o gasu.\nOve izmjene i dopune predlažu se s ciljem poboljšanja i povećanja standarda usluga i konkurentnosti na unutrašnjem tržištu prirodnog gasa, tako da se preciznijim definisanjem prava i obaveza svih subjekata ovo tržište što kvalitetnije uredi.


Članovi Predsjedništva BiH razgovarali sa Sergeom Brammertzom - Klix.ba\n12.5.2015. u 19:39\nČlanovi Predsjedništva BiH primili su danas glavnog tužioca Međunarodnog krivičnog suda za ratne zločine na području bivše Jugoslavije Sergea Brammertza, čija je posjeta Bosni i Hercegovini dio priprema za redovni šestomjesečni izvještaj Vijeću sigurnosti UN-a.\nTokom susreta je rečeno da nema otvorenih pitanja između Međunarodnog krivičnog suda za ratne zločine i BiH.\nČlanovi Predsjedništva BiH zahvalili su i podržali rad glavnog tužioca Brammertza i Međunarodnog suda u Haagu, te mu zahvalili za ulogu i pomoć koja je pružena bh. pravosudnim institucijama u procesu procesuiranja optuženih za ratne zločine.\nInteresovali su se za izvještaj glavnog tužioca koji će podnijeti Vijeću sigurnosti UN-a, ali i za način dalje saradnje sa glavnim tužiocem Tužilaštva BiH.\nTakođer je razgavarano i o trenutnoj situaciji u predmetima koji su ustupljeni Tužilaštvu BiH od Međunarodnog suda za ratne zločine u Haagu.\nGlavni tužilac informisao je članove Predsjedništva BiH o trenutnoj situaciji u tekućim prvostepenim i drugostepenim postupcima, saradnji Tužilaštva sa državama nastalim na području bivše Jugoslavije.\nInformisao je članove Predsjedništva da je Sud u postupku izrade budžeta za 2017/2018 i da je 2017 zadnja godina u kojoj će Vijeće sigurnosti UN-a osigurati budžet za rad Međunarodnog krivičnog suda za ratne zločine na području bivše Jugoslavije, saopćeno je iz Predsjedništva BiH.\nPredsjedništvo BiH ratni zločini Serge Brammertz\nPoroshenko prekršio sporazum iz Minska, ponovo želi zauzeti aerodrom u Donjecku\n12.05.2015. u 19:35


Zorana Mihajlović: Dogovaramo se ko će tačno da bude u kom ministarstvu! | Vestinet.rs\nPočetna AKTUELNO\tZorana Mihajlović: Dogovaramo se ko će tačno da bude u kom ministarstvu!\nZorana Mihajlović: Dogovaramo se ko će tačno da bude u kom ministarstvu!\nGovoreći o zastupljenosti žena u Skupštini Srbije, koja je zakonom određena na 40 odsto, Mihajlović je iznela tvrdnju da je Srbija sa brojem poslanica u trenutnom sazivu parlamenta „daleko iznad proseka Evropske unije“.\nAko propadnu Hrvati, ne mora da znači da će i Srbi propasti!\nMinistarka građevinarstva, saobraćaja i infrastrukture Zorana Mihajlović izjavila je da su u toku razgovori o novoj Vladi Srbije, za čije formiranje je rok 3. novembar i dodala da će javnost o razultatima pregovora biti obaveštena nakon sastanka organa Srpske napredne stranke.\n„Ko će tačno da bude u kojem ministarstvu, to je dvosmerna ulica, o tome se razgovara.\nVlada treba da bude efikasna, da obezbedi političku sigurnost, zdravstvenu bezbednost a i da se posvetima temama poput ekologije“, rekla je Mihajlović u emisiji „Upitnik“ na Radio-televiziji Srbije.\nMihajlović je naglasila da postoji puno prostora u kojem nova vlada može da radi za građane Srbije, te da je za nju „apstraktno“ pitanje da li će vlada biti koncentraciona, odnosno da li će je činiti sve političke stranke koje su prešle cenzus i da li će biti vanrednih parlamentarnih izbora.\nKomentarišući izveštaj Evropske komisije o napretku Srbije, Mihajlović je kazala da nije sporno da je Srbija zabeležila u nekim delovima bolje, a u nekim lošije rezultate i istakla je da to ne znači da zemlja neće dalje napredovati.\n„Da li smo mogli negde da budemo bolji – jesmo“, rekla je Mihajlović i navela da će napretku Srbije doprineti formiranje dva nova ministarstva, za ljudska prava, ravnopravnost polova i društveni dijalog i za brigu o porodici, deci i demografiji.\nIzvršni direktor Fondacije za otvoreno društvo Milan Antovićević izjavio je da nova vlada fokus rada treba da postavi prema izveštaju EK o napretku Srbije, za koji je kazao da je „dobro merilo šta je postignuto, a šta je Srbija obećala“.\nGovoreći o sastavu buduće vlade, Antonijević je rekao da očekuje da ona bude koncentraciona, „da pokupi sve političke snage“ ali je i dodao da to predstavlja „situaciju koja nije dobra za društvo Srbije“.\nAntonijević je naglasio da sa formiranjem nove vlade paralelno treba razgovarati o pitanjima izobornih uslova, radu javnih servisa i uopšte stanju u medijima u Srbiji, za koje je naglasio da su preduslovi za relaksiranje situacije.\nNebojša Novaković: Zorana Mihajlović da objasni gde je 300 miliona evra! – VIDEO\nMinistarstva podeljena pre izbora? Vučić „ispalio“ Šapića za ministarstvo!?\nZorana Mihajlović, „DANAS“, prva na redu da brani predsednika Srbije od ilustratora: Ima li granica mržnji prema Vučiću? – FOTO\nZorana Mihajlović: Raste broj gradilišta i zaposlenih u građevinarstvu u Srbiji!\nZorana Mihajlović: Dačiću, ceo život se kačiš, skini mi se… PALE TEŠKE REČI!\nKako je ćirilica postala „najsavršenije pismo na svetu“ – VIDEO\nAleksandar Vučić: Srbija se nikada neće pridružiti NATO, niti će uvoditi sankcije Rusiji!\nStanković opravdano isključen! Hofenhajm u drugoj brzini savladao bledunjavu Zvezdu! – VIDEO\nŽena podojila dete usred mise u katedrali, ispred pape Franje… Ovo je njegova reakcija…\nDRŽAVA NE VIDI SELJAKA! – SRAMNE PRESUDE ZA OŠTEĆENE SRPSKE POLJOPRIVREDNIKE IZ ARILJA I IVANJICE!\nSaša Obradović nadmudrio Itudisa i pobedio veliki CSKA u Beogradu! – VIDEO


Grčki lovački avioni preuzeli zaštitu vazdušnog prostora Severne Makedonije\nBeta 10. decembra 2021. 12:55\nGornji sloj vazdušnog prostora Severne Makedonije počela je da štiti grčka lovačka avijacija zbog toga što su troškovi nabavke aviona i redovna obuka pilota previsoki za makedonski budžet, prenosi danas portal Balkanska bezbednosna mreža.\n„Prema procedurama koje su precizno definisane za zadatke vazdušnog patroliranja lovci koji su u stalnom dežurstvu u Grčkoj moći će, ako zatreba, da udju u vazdušni prostor suseda i presretnu letelicu sa kojom je prekinuta radio veza ili na neki način ugrožava bezbednost“, navodi se u tekstu.\nBliska saradnja dve susedne države usledila je nakon dvadeset i sedam godina tvrdoglavog odbijanja Grčke da prihvati ime Makedonije. Kada je taj problem prevazidjen 2019, vojna saradnja je postala snažna i 9. decembra videlo se da je sistem podrške za zaštitu vazdušnog prostora postao funkcionalan.\n„Mit stvoren u balkanskim zemljama je da se lovačka zaštita plaća desetinama miliona evra. Istina je da makedonski budžet ne plaća za grčke lovce angažovane u vazdušnom patroliranju, vežbama i obuci i potencijalno NATO Avakse za podršku. Predvidjeno je da se makedonska strana bez nadoknade pruži usluge korišćenja vazdušnog prostora, sletanja, taksiranja za parkiranje na aerodromu, zatim goriva, navigacijskih i ostalih usluga“, navodi se u tekstu.\nGrčka je te poslove preuzela 9. decembra, kada je obavljen i prikaz partnerske saradnje dva grčka lovca F-16C, koji su poleteli iz matične baze u Larisi i preleteli 180 kilometara do područja u okolini Bitolja.\nNjihov zadatak je bio da pronadju putnički avion sa kojim je kontrola letenja sa aerodroma Skoplje izgubila radio vezu. Zatim su taj avion pratili do sletanja. Kao simbol podrške NATO svojoj najmladjoj 30. članici koja je u savezu tek od marta prošle godine doletela je leteća radarska osmatračka stabnica E-3A AWACS iz baze Gajlenkirhen u Nemačkoj.\nGrci osim radarske slike iz dežurstva, prema proceni potreba, mogu poslati lovce iz Larise koja je najbliže Severnoj Makedoniji ili sa još pet aerodroma na kojim su takodje dežurne jedinice.\nZa odbranu vazdušnog prostora odgovornost Armije Severne Makedonije (ARSM) je vazdušni prostor do 3.000 metara. Sada za te zadatke ARSM ima bateriju protivvazdušne odbrane sa samohodnim raketnim sistemom Strela-10M i lakim prenosnim raketnih sistemom Igla.\nU planu je nabavka savremenog raketnog sistema kratkog dometa.\nUhapšen muškarac iz Prijepolja koji se predstavljao kao pripadnik VBA


"Bebi klub" obradovao roditelje dece rođene u junu, julu i avgustu | Ami Naxi Radio 89.7Mhz\nDodela bebi-paketa roditeljima dece rođene od 1. juna do 31. avgusta ove godine, upriličena je danas u svečanoj sali Gradske kuće. Predsednica Gradskog parlamenta, Stanislava Hrnjak, uručila je 120 poklon paketa sa opremom za bebe. Vrednost paketa iznosi oko 8 hiljada dinara, a lokalna samouprava na godišnjem nivou za ovu meru populacione politike izdvaja oko 4 miliona dinara.\nU okviru mere populacione politike, koju lokalna samouprava sprovodi već pet godina, danas su podeljeni pokloni roditeljima dece koja su letos došla na svet. Cilj ove akcije je da se porodicama olakšaju prve nedelje nakon dolaska prinove. Predsednica Skupštine grada, Stanislava Hrnjak, pozdravila je roditelje sa bebama i poželela im dobrodošlicu:\n–Svečana sala Gradske kuće najlepša je kada su u njoj i bebe. Podela poklon paketa je podrška lokalne samouprave roditeljima, i njihove reakcije na ovaj gest su vrlo pozitivne. Ove godine je izdvojeno oko 4 miliona dinara, što je za oko milion više u odnosu na prethodne godine. Važno je i da roditelji prepoznaju da su podrške, kroz mere populacione politike, ozbiljne i temeljne, i da uvek napreduju i rastu– rekla je Hrnjak.\nPredsednica Skupštine grada je podsetila i na ostale pomoći koje lokalna samouprava pruža roditeljima:\n–Za nezaposlene porodilje lokalna samouprava izdvaja 60.000 dinara, po deset hiljada dinara tokom šest meseci, a jednokratna pomoć za prvo dete je 30.000 dinara. Roditelji, korisnici dečjeg dodatka, imaju povlašćene cene u Predškolskoj ustanovi, a boravak trećeg i četvrtog deteta je o trošku lokalne samouprave – rekla je Hrnjak, i dodala da se za prevoz srednjoškolaca godišnje izdvaja 37 miliona dinara, i da studenti imaju popust od 40 posto na prevoz.\nBesplatan koncert za decu Mari Mari sutra u Pozorištu\nBajke za mališane svako veče od 20 sati na Radiju Ami


Depeche mode obećao Beogradu spektakl : Crveni tepih\nPostavljeno 06 Mar 2013\n“Upravo pravimo listu pesma koje ćemo svirati u Beogradu i njih svakodnevno vežbamo. Nažalost, neću vam odati koje pesme ćemo svirati, ali garantujem da će numere zvučati odlično”, rekao je Flečer i dodao da se raduje dolasku u Beograd gde je već samostalno nastupao kao di džej.\n“Bili smo zaista razočarani kada smo morali da otkažemo koncert u Beogradu, ali i druge koncerte sa te turneje. Bend se nalazio u zaista stresnoj, uznemirujućoj situaciji. Želeli smo da se na nekoj drugoj turneji vratimo u mesta gde smo otkazali koncerte, a sada je izuzetna prilika za to. Nadam se da će fanovi biti strpljivi a ja im obećavam\nodličan koncert”, rekao je Flečer Beti.


Viki Gap - Budite i vi urednik najveće internet enciklopedije\nPočetna/BIZNIS/Viki Gap – Budite i vi urednik najveće internet enciklopedije\nSana Life 11. marta 2019.\tBIZNIS, KATEDRA, MANIFESTACIJE, ZANIMLJIVOSTI Ostavite komentar\nSvi koji se prijave za radionicu imaće mogućnost da budu obučeni od strane iskusnih Viki ambasadora kako da budu deo velike međunarodne Viki zajednice i kako da svojim člancima doprinesu da se znamenite žene Niša i južne Srbije nađu na Vikipediji.\nOsim osnovnih pravila uređivanja Vikipedije, biće upoznati sa korisnicima koji postoje, njihovim zadacima i doprinosom. Nakon serije kratkih predavanja koja će im omogućiti da stvore jasnu sliku o važnosti ovog volonterskog projekta, imaće priliku da se i sami oprobaju u ulozi urednika i da svojim prisustvom i trudom pomognu da se rodni jaz smanji i da njihova komšinica, rođaka ili poznanica, žena koja je učinila mnogo za oblast nauke, kulture, tehnike bude deo najveće onlajn enciklopedije.\nUređivačka Viki radionica biće održana u Start Up centru pri Elektronskim fakultetu u Nišu, u organizaciji ambasade Švedske, Mladih ambasadora i Start Up centra.\nZa prijavu učešća potrebno je popuniti prijavu na linku https://goo.gl/PQeT76\nTema Viki radionice u Nišu je „Znamenite žene Niša i južne Srbije – liderke u senci“.\nOznakeambasadori enciklopedija Niš pobednik predavanja radionica takmičenje urednik viki vikipedija\nPrethodni Uspešan prvi niški Hackaton – Niš dobio nove suvenire\nSledeći Auto i lap top opštini Vlasotince


Knez Mihailo “pokajao” Smederevo – Semendria\nKnez Mihailo “pokajao” Smederevo\n21. april 2017. KULTURA – Izvor: Danas – U znak sećanja na dan kada je pre jednog i po veka knez Mihailo III Obrenović “pokajao” Smederevo, biće održano javno predavanje na mestu gde se ovaj događaj odigrao – na ulazu u Smederevsku tvrđavu, najavio je danas Muzej u Smederevu.\nPovodom značajnog jubileja – 150 godina od turske predaje ključeva grada Smedereva izaslaniku kneza Mihaila Obrenovića, srpskom majoru Ljubomiru Uzun-Mirkoviću, u organizaciji Muzeja u Smederevu u ponedeljak 24. aprila biće održan program obeležavanja ovog događaja, koji se svojim značajem može svrstati u najvažnije ili prelomne događaje u modernoj istoriji Smedereva i Srbije.\nPosle Hatišerifa iz 1830. godine, a pre sticanja nezavisnosti 1878. godine, ovo je svakako najznačajniji dan u istoriji Srbije 19. veka, posmatrano sa državno-pravnog stanovišta, odnosno tursko-srpskih odnosa.\nMesto predaje ključeva Tvrđave bio je važan topos sećanja Smederevaca, koji je, nažalost, u potonjim decenijama uništavan, zaboravljan i povremeno oživljavan, naročito u vreme obeležavanja godišnjice. Tako i ove, 2017. godine, povodom značajnog jubileja – 150 godina od dana kada je knez Mihailo „pokajao“ grad despota Đurđa, Muzej u Smederevu želi da podseti javnost na važnost ovog događaja.\nTim povodom, na ulazu u Smederevsku tvrđavu, kod mesta gde je bila glavna kapija varoškog bedema, i gde je 12/24. aprila 1867. godine izvršena primopredaja grada, biće održan javni čas u ponedeljak 24. aprila u 12 časova, a autor i realizator programa je Miroslav Lazić, viši kustos Muzeja u Smederevu (u slučaju kiše program će biti održan u Muzeju u Smederevu).\nLazić će govoriti o svim najvažnijim detaljima vezanim za primopredaju Smederevskog grada, kao i o predistoriji i širem kontekstu ovog događaja, smeštajući ga u okvire onovremenog Smedereva, prenosi regionalni portal Podunavlje.info.\n« Šabić: Obavestiti građane o odlaganju otpada iz Železare Smederevo\nVečeras “Sumnjivo lice” u Centru za kulturu Smederevo »


NSinfo: "Šaljemo najlepšu sliku Vojovdine i Novog Sada - Najboljim novosadskim studentima dodeljeno 318 stipendija"\n"Šaljemo najlepšu sliku Vojovdine i Novog Sada - Najboljim novosadskim studentima dodeljeno 318 stipendija"\nSvečano uručenje Ugovora o stipendiranju najboljim studentima u Republici Srbiji sa Univerziteta u Novom Sadu u školskoj 2016/17. godini\nkoje dodeljuje Fond za mlade talente Republike Srbije, održano je na centralnom platou Petrovaradinske tvrđave.\n- Nastavljamo dobru praksu i tradiciju da zajedno sa ministrom sporta i omladine uručimo stipendije Fonda za mlade talente najboljim studentima sa Univerziteta u Novom Sadu. Naši studenti dobili su podršku koja nije samo novčana, već je stimulativna u svakom smislu, i to je poruka da ih država prepoznaje kao kvalitet koji je opredeljujući za dalji razvoj. Drago mi je što je ministar prihvatio predlog da događaj bude upriličen baš kod sata na Petrovaradinskoj tvrđavi koji predstavlja simbol tradicije, ali i upornosti, neosvojivosti, nepokorivosti, kvaliteta i svih pravih vrednosti koje karakterišu i naše najbolje studente – naglasio je gradonačelnik Miloš Vučević.\nStudentkinja fizike sa Fakulteta tehničkih nauka Sonja Gompar, koja već drugi put dobija stipendiju, zahvalila se Fondu što prepoznaje talenat i trud mladih, jer je za njih to podstrek za dalje usavršavanje.\n- Danas odavde šaljemo najlepšu sliku Vojovdine i Novog Sada, ali i poruku mladima i njihovim roditeljima da se trud, rad i požrtvovanost isplate. Najboljim novosadskim studentima dodeljeno je 318 stipendija. Reč je o 30000 dinara koje će studenti dobijati deset meseci tokom godine. Drago mi je što smo u poslednje četiri godine povećali taj iznos sa 25000 na 30000, a i broj ugovora za studente sa 1000 na 1250. Tendencija nam je da svake godine bar za 50 povećavamo broj ugovora. Ovi mladi ljudi su pravi idoli i pobednici koje treba isticati u prvi plan svakodnevno – izjavio je ministar Udovičić.\nFond za mlade talente Republike Srbije ima za cilj da mladim, vrednim i obrazovanim ljudima omogući što bolje uslove za školovanje i stručno i akademsko usavršavanje. Svojim aktivnostima, Fond za mlade talente kroz finansijsku podršku najboljim studentima i učenicima srednjih škola, ali i kroz saradnju sa kompanijama, organizacijama i institucijama u Republici Srbiji, omogućava stipendistima sticanje prvih radnih i profesionalnih iskustava.\n... ap vojvodina, Novi Sad, obrazovanje, stipendija, studenti, univerzitet


Izvor: Radio Televizija Vojvodine, 12.Avg.2020, 16:56\nRepublika Srpska je ponudila avans Rusiji kako bi na vreme obezbedila vakcinu protiv korona virusa, izjavio je danas predsednik Vlade Republike Srpske Radovan Višković. Rusija je juče registrovala vakcinu protiv korona virusa.\nVišković je rekao da su predstavnici Srpske informacije o vakcini imali i ranije, jer su bili u kontaktu sa Ambasadom >> Pročitaj celu vest na sajtu Radio Televizija Vojvodine << Ruske Federacije u BiH.\nVakcina je za početak predviđena za trite Ruske Federacije, ali u ovom trenutku vode sa razgovori sa određenim kompanijama iz sfere proizvodnje lekova i medicinske opreme, kako bi se potpisao ugovor da neka od tih kompanija proizvodi za neko drugo tržište, rekao je Višković, a prenela RTRS.\nOno što je za nas važno jeste da Republika Srpska i BiH pregovaraju da, na neki način, stanemo u red za vakcinu čim se ona pojavi na tržištu, kazao je Višković.\nKurir: VIŠKOVIĆ: Srpska je ponudila avans Rusiji za vakcinu, hoćemo da stanemo u red čim se pojavi na tržištu\nRusija je juče registrovala vakcinu protiv korona virusa...Republika Srpska je ponudila avans Rusiji kako bi na vreme obezbedila vakcinu protiv koronavirusa, izjavio je danas predsednik Vlade Republike Srpske Radovan Višković...Višković je rekao da su predstavnici Srpske informacije o vakcini imali...


Bezbedno korištenje telefona iziskuje gašenje ključnih opcija - ITNetwork\nHome PRENOSNI UREĐAJI\tBezbedno korištenje telefona iziskuje gašenje ključnih opcija\nAko koristite mobilni telefon, morate imati na umu da vas uvek neko može pratiti jer dok je god telefon povezan s mobilnim mrežama, postoji zapis vaše lokacije. Istakao je ovo stručnjak za bezbednost Patrik Vardl nakon što je Nacionalna bezbednosna agencija (NSA) izdala upozorenje.\nIz NSA kažu i preporučuju svim radnicima Vladinih agencija i vojnom osoblju da isključe i deaktiviraju neke od usluga koje se često i svakodnevno koriste, uključujući Bluetooth, Wi-Fi i opciju pronalaženja telefona u slučaju njegovog gubitka.\nTakođe, od velike je važnosti za korisnike da isključe lokacijske podatke koji su izuzetno važni i moraju se zaštititi. Oni mogu otkriti broj korisnika na određenoj lokaciji, putem njih mogu se pratiti kretanje korisnika, rutina dnevnih kretanja korisnika i članova organizacija te se, zahvaljujući tim podacima, mogu otkriti neke poveznice između korisnika i lokacija kakve se na drugi način ne bi mogle otkriti, upozoravaju iz NSA.\nIz Bezbednosne agencije naglašavaju kako im je jasno da su geolokacijske opcije od krucijalne važnosti za mobilnu komunikaciju, kao i da su njihovi predlozi zaštite korisnika, odnosno njihove privatnosti i bezbednosti za većinu njih nepraktični.\nNa primer pri korištenju karata i navigacije jasno je kako se moraju koristiti lokacijske postavke, koje su nužne i za praćenje naših sportskih aktivnosti poput trčanja i bicikliranja.\nAli uvek postoji mogućnost da se tih podataka o lokaciji i kretanju koje prikupljaju aplikacije i oglašivački servisi te se prikupljaju u masivne baze podataka, dokopaju i neke treće strane koje bi ih mogle iskoristiti protiv korisnika, državnih organizacija, kompanija itd.\nSajt Ars Tehnica (https://arstechnica.com/) podseća i na servise koji prikupljaju i prodaju informacije o lokacijama bazirane na lokacijama baznih stanica i mobilnih operatera, kao i na činjenicu da je korisnike moguće pratiti čak i kad su isključeni mobilni podaci, jer se lokacija može pratiti putem Wi-Fi i Bluetootha.\nJoš jedan savet iz NSA odnosi se na ponašanje korisnika na društvenim mrežama na kojima ne bi trebalo objavljivati informacije o lokacijama, a upozoravaju i na mogućnost „curenja“ lokacijskih informacija putem navigacije u automobilima, nosivim uređajima, IoT uređajima itd.\nIako je reč o savetima upućenim prvenstveno ljudima koji rade u vojsci ili sarađuju s vojskom, jasno je kako isti bezbednosni principi vrede za sve korisnike, kao što je jasno i da, ako bismo poštovali ta upozorenja, ne bismo mogli koristiti veliki broj opcija na pametnim telefonima.\nBezbedno korištenje telefona iziskuje gašenje ključnih opcija was last modified: 15 avgusta, 2020 by ITN Team\nToshiba više neće prodavati laptopove, posao prepušten Sharpu\nBlackBerry Key 2 će biti predstavljen 7....


Promena u načinu razmišljanja kakva je organizacijama potrebna - PDA International Inc.\n„Ne možemo da rešimo svoje probleme razmišljajući na isti način kao kada smo ih stvarali.“ – Albert Ajnštajn\nIzazov je da organizacije pronađu načine da poboljšaju ukupnu produktivnost i performanse. Na osnovu organizacione kulture, postoji prostor za razgovor o unapređenju. Zbog toga se trenutna organizaciona kultura može koristiti kao polazna tačka da bi se promene učinile neophodnim.\nAko se kultura organizacije uskladi sa njenim ciljevima, to može postati konkurentska prednost i „strateška imovina“ koja vodi ka uspehu. S druge strane, ako kultura nije usklađena, postojaće veća tendencija ka neefikasnosti, smanjenom učinku i manjku efektivnosti u postizanju ciljeva.\nPercepcija zaposlenih o organizaciji direktno utiče na njihovu motivaciju i, prema tome, na učinak u svakodnevnim zadacima. Ako zaposleni uvide da u kompaniji postoje mogućnosti za profesionalni razvoj, osećaće se motivisanije kada je reč o rešavanju izazova kada se oni pojave.\nAko se zaposleni osećaju obeshrabreno, njihova produktivnost, zdravlje i zadovoljstvo biće ugroženi; za organizaciju se ovo pretvara u gubitak novca.\nDa bismo transformisali organizaciju i usadili agilno razmišljanje, moramo preispitati ne samo procese, već i organizacionu strukturu, dizajn, upravljanje ljudskim kapitalom, kulturu i liderstvo. Moramo takođe razmisliti o preispitivanju kako vidimo zaposlene: da li su oni „funkcionalna imovina“ ili možemo početi da primećujemo promene u njihovoj ličnoj interakciji u njihovim projektima izvan organizacije; to znači da o pojedincima razmišljamo integralno.\nTako ćemo imati agilnije, produktivnije i zdravije organizacije!\nPogledajte ovaj govor o organizacionoj kulturi


Đenova - Sputnjik Srbija\n04:31 25 Jun 2021\nNovi most u Đenovi 600 dana posle tragedije\nItalijanski lučki grad Đenova ima novi most na mestu starog koji se pre oko 600 dana urušio, pri čemu je poginulo više od 40 ljudi, a višemesečne radove na izgradnji nije obustavila ni epidemija virusa kovid 19 u Italiji.\nPokrenuta istraga protiv izvršnih direktora zbog rušenja mosta u Đenovi\nItalijanski tužioci pokrenuli su istragu protiv izvršnih direktora „Autostrade“, kompanije koja je upravljala mostom koji se srušio prošlog meseca kod Đenove, kada su poginule 43 osobe, izjavio je neimenovani sudski izvor.\nSastavljena lista odgovornih za rušenje mosta u Đenovi\nItalijanska policija dala je tužiocima listu od 13 osoba koje bi mogle da snose određenu odgovornost za rušenje mosta u Đenovi, uključujući direktore firme „Autostrada“, rekli su istražni izvori.\nNovi vijadukt u Đenovi za osam meseci, biće od čelika\nBord privatne kompanije pod čijom kontrolom je srušeni vijadukt u Đenovi saopštio je da u roku od osam meseci može da izgradi novi čelični most, kao zamenu za staru strukturu od armiranog betona.\nTužilaštvo spremno da izda nalog za uništenje celog vijadukta u Đenovi\nTužilaštvo u Đenovi spremno je da izda nalog za uništenje ostataka vijadukta Morandi ako vatrogasne službe proglase „konkretnu opasnost“ zbog krckanja koje se i dalje čuje iz ruševine.\nObustavljena potraga za nestalima u urušavanju vijadukta\nPotraga za nestalima u urušavanju vijadukta u Đenovi okončana je tokom noći, a nakon što je u đenovskoj bolnici preminuo rumunski vozač kamiona, broj zvanično stradalih porastao je na 43.\nOperator srušenog vijadukta ulaže 500 miliona evra u Đenovu\nItalijanski operator auto-puta kompanija „Autostrade per l′Italija“, odgovorna za obezbeđivanje bezbednosti na mostu koji se ove nedelje srušio u Đenovi, izdvojio je oko 500 miliona evra vredne investicije za pomoć tom lučkom gradu da se oporavi od katastrofe.\nSahrana i dan žalosti u Italiji: Broj žrtava u rušenju vijadukta porastao na 43 (foto)\nBroj poginulih u rušenju vijadukta Morandi u Đenovi se popeo na 43, izvestila je danas italijanska novinska agencija Ansa.\nTrag novca otkrio: Veza mosta u Đenovi i jedne moćne porodice\nKompanija „Autostrade per l Italija“, koja je upravljala mostom u Đenovi koji se juče urušio, pripada infrastrukturnom koncernu „Atlantija“ iza kojeg, između ostalih, stoji i porodica Beneton, piše danas nemački „Bild“.\nFotografija vijadukta u Đenovi, navodno snimljena pre nedelju dana, jasno pokazuje u koliko je lošem stanju bio pre nego što se srušio, zbog čega je smrtno stradalo najmanje 40 ljudi.\nSrbija ima 4.000 mostova, preti li nam ono što se desilo u Đenovi?\nIdentifikovana 21 žrtva nesreće u Đenovi, šestoro stranaca\nItalijanske vlasti objavile su imena 21 od 39 žrtava u rušenju nadvožnjaka u blizini Đenove.\nDok stručnjaci čekaju dokaze koji bi pokazali kako je došlo do pada mosta u Đenovi, apeli da vijadukt nije bezbedan, pojavili su se i u novije vreme.\nUznemirujući snimci iz drona: Ovako izgleda pali most u Đenovi\nUznemirujući snimci drona ukazuju na posledice pada mosta u Đenovi. Napori za spašavanje nastavljeni su i tokom noći u nadi da će biti pronađeno još preživelih.\nOstavke! Prvi pozivi na odgovornost za tragediju u Đenovi\nItalijanski ministar saobraćaja Danilo Tonineli pozvao je danas na ostavku glavnih menadžera kompanije koja je radila na rekonstrukciji nadvožnjaka koji se urušio nadomak Đenove, usled čega je poginulo najmanje 35 osoba.\nBroj poginulih u rušenju nadvožnjaka u blizini italijanskog grada Đenove popeo se na 39, među kojima je i troje francuskih državljana, a spasioci nastavljaju da tragaju za preživelima ispod ruševina, izveštava agencija Rojters.\nPutin uputio saučešće predsedniku Italije\nPredsednik Rusije Vladimir Putin izrazio je saučešće predsedniku Italije Serđu Matareli povodom stradanja ljudi prilikom obrušavanja mosta u blizini Đenove, saopštio je Kremlj.\nVelika prevara: 20 falsifikata na Modiljanijevoj izložbi u Italiji\nIzložba slika italijanskog umetnika Amedea Modiljanija otvorena je u martu prošle godine u „Palaco Dukale“ u Đenovi, ali je nakon četiri meseca morala da bude zatvorena, jer su stručnjaci posumnjali u autentičnost izloženih slika.


KONAČNO ZAVRŠENO GAUDIJEVO DELO - 3D Štampa\nKONAČNO ZAVRŠENO GAUDIJEVO DELO\nU svetu arhitekture postoji nekoliko objekata koje izazivaju divljenje i strahopoštovanje. Jedna od njih je i svakako Sagrada Familia, delo čuvenog Gaudija. Izgradnja ove crkve počela je 1882. godine, a još uvek nije završena, iako je prošao čak jedan vek. Umetnica Cornelia Kuglmeier, uz pomoć 3Doodler-a, uspela je da napravi tu crkvu manjeg obima, ali i dalje neverovatno impresivnu.\nNastavnica iz Nemačke je uz pomoć 3d olovke, posle četiri meseca rada uspela da završi ovaj projekat, prenosi portal 3ders.\n-Volim velike izazove. Po prvi put sam uradila ovako veliko istraživanje – rekla je Kuglemeier i objasnila da je morala da veoma dobro istraži Gaudijev stil i planove za izgradnju, kako bi mogla da napravi ovo delo.\nOna je uspela da napravi crkvu sa velikim brojem detalja, kao što su kupole, lukovi, pa čak i mrlje na staklima. Većina delova Sagrada Familia-e, nemačka umetnica je prvo napravila odvojeno, a onda je na kraju morala sve da ih sastavi. Posle četiri meseca napornog i mukotrpnog rada, uspela je da završi ambiciozan projekat. Ipak, zazavršetak prave Sagrada Familia-e moraćemo da sačekamo još deset godina.


Real Madrid u Galiciji, Valensija na Kanarima - Meridianbet Vesti\nEvropa Author:\tBudimir Svilar - 22/12/2015\nReal Madrid u Galiciji, Valensija na Kanarima\nŠpanska ACB liga važi za najkvalitetniju u Evropi, a pauza u evro-takmičenjima je iskorišćena za odigravanje mečeva dvanaestog kola. U utorak se na rasporedu nalazi pet utakmica: Huventud – Andora, Obradoiro – Real, Valensija – Mursija, Fuenlabrada – Estudijantes i Gran Kanarija – Unikaha.\nŠampion Evrope Real gostuje u Galiciji, gde ga u Santjago de Komposteli dočekuje Obradoiro, ekipa koja se nalazi na solidnom sedmom mestu, ali i koja je pretrpela tri uzastopna poraza.\nReal je uz puno muka uspeo da se plasira u Top 16 fazu Evrolige, ali u ACB ligi za sada sve ide po planu. Real je doživeo samo jedan poraz i to od vodeće Valensije u prvom kolu prvenstva. Sastav je oslabljen neigranjem povređenog Rudija Fernandeza, zbog čega u klubu razmišljaju o vraćanju Amerikanca Kejs Si Riversa.\nJedini tim sa svih jedanaest pobeda do sada je Valensija. Koliko je Valensija ove sezone snažna, vidi se i iz podatka da su i grupnu fazu Evrokupa završili sa svim pobedama (10). Rival vodećoj ekipi je Mursija, koja do sada ima četiri pobede i sedam poraza.\nKada je u pitanju Valensija, interesantno je to da ova ekipa ima daleko više uspeha na međunarodnoj sceni nego u Španiji. ”Narandžasti” nikada nisu uspeli da postanu šampioni svoje zemlje, a samo jednom su osvojili nacionalni kup (1998). Međutim, u Evropi je druga priča: Valensija je čak tri puta osvajala Evrokup (2003, 2010, 2014) i dva puta igrala u finalu nekadašnjeg Saporta kupa.\nKao i uvek, zbog geografskog položaja, najkasniji termin je rezervisan za Gran Kanariju koja u ovom kolu dočekuje Unikahu. Timovi se nalaze na mestima koja vode u plej-of, ali domaći imaju dve pobede više od svog gosta (7-5). Ekipa sa Kanarskih ostrva je tradicionalno jaka na svom parketu, što je slučaj i u aktuelnom prvenstvu. Žuti su u svom Las Palmasu trijumfovali u svih pet prvenstvenih mečeva, međutim Unikaha može da se pohvali da im je prošle sezone odnela pobedu upravo iz njihove dvorane.\nUnikaha ne igra posebno dobro u gostima u poslednje vreme, pa je tako u prvih šest kola uspela da upiše svega dve pobede. Zadatak u Las Palmasu će biti još teži, pošto je prvi plejmejker Stefan Marković doživeo težu povredu u prošlom kolu, zbog čega mu predstoji duži oporavak.\nTags:ACB, evropske lige, Gran Kanarija, Kej Si Rivers, Real, Španija, Stefan Marković, Unikaha, Valensija\nMuskron ima samo jednu pobedu na ”bombarderu”


Kakav Pogba, Mihajlović trenira igrača koji vredi 150 miliona evra – Cafe.ba\nProšlog leta Mančester Junajted je dovođenjem Pola Pogbe oborio rekord po visini obeštećenja koje je plaćeno za jednog igrača. Pre toga najviše je Real platio Totenhemu za Gereta Bejla, a oba ova transfera mogla bi da padnu u senku već u junskom prelaznom roku.\nNaime, veliki evropski klubovi rado bi u svojim redovima videli mladog italijanskog napadača Andreu Belotija koji je u nedeljnom meču protiv Palerma postigao novi het-trik pa sada predvodi listu strelaca Serije A sa 22 pogotka.\nNovo dostignuće centarfora tima Siniše MIhajlovića dovelo je u ekstazu predsednika Torina Urbana Kaira, koji je ranije procenjivao svog igrača na 100 miliona evra, ali je sada podigao cenu na neverovatnih 150 miliona uz nadu da se niko sa tolikim novcem neće pojaviti na vratima kluba.\nKairo je takođe potvrdio da neće biti promena na klupi i da ima puno poverenje u srpskog stručnjaka, uprkos nekimkiksevima koje je tim imao u prethodnom periodu.\nStanković savjetnik predsjednika UEFA


Svakog dana uzimajte dodatak ovog vitamine ili jedite hranu koja ga sadrži jer njegov nedostatak stvara rizik od srčanog udara i karcinoma!\nIstraživači su dokazali da nedostatak ovog vitamina može biti koban po život i zdravlje svakog čoveka, piše Lepa & srećna.\nKako se pravilno koristi tampon: ovo morate da uradite ako se kupate sa tamponom\nIpak, mnogo je veći broj onih koje zapravo ne znaju kako se pravilno koristi tampon pa prave vrlo ozbiljnu grešku. Jako je važno da tampon menjate na svaka tri do četiri sata, odnosno ako planirate da uživate u aktivnostima koje uključuju vodu, onda treba da ga promenite baš svaki put kada izađete iz mora.\nPored toga, čest uzročnik infekcija svakako su javni bazeni na koje svi odlazimo a o kojima ne razmišljamo na taj način dok ne "zapatimo" neku gljivičnu infekciju. U svakom slučaju, ako imate infekciju pre stavljanja, tampon namažite kremom protiv gljivičnih infekcija a ukoliko vas muči upala bešike, tampon stavite malo pažljivije nego obično i ne bi trebalo da bude nikakvih problema.\nPROČITAJTE JOŠ: OVA BOLEST NAPADA TELO AKO NE JEDETE RIBU: evo koliko često morate da jedete riblje meso\nMnoge žene se pitaju i da li je u redu da stavljaju tampon preventivno, odnosno onih dana kada očekuju menstruaciju ali je nisu još uvek dobile. Treba da znate da preventivno korišćenje tampona nije štetno i da ga slobodno možete nositi ali nemojte preterivati, uostalom kao ni sa ulošcima jer i vaša vagina treba da "diše" slobodno.\nOdredišta za šoping


Da neki novi Fadilj Vokri zaigra u Partizanu | UEFA | Al Jazeera\nStadion koji stoji u centru Prištine danas izgleda kao betonska ruina koja ne služi ničemu (Ustupljeno Al Jazeeri)\nGde god da putujem jedno od najvažnijih stvari koje uradim jeste da vidim lokalni stadion. Tako je bilo kada sam u martu ove godine bio u Prištini – odmah sam potražio stadion koji mi je ostao u sećanju iz osamdesetih godina prošlog veka kada je FK Priština ušla u Prvu ligu SFRJ.\nSećam se žice oko terena koja je sprečavala da desetine hiljada navijača uđu bukvalno na teren na kome su konačno igrali svi veliki klubovi nekadašnje Jugoslavije. Sećam se perioda kada je trener bio Miroslav Ćiro Blažević koji je spasio klub od ispadanja u jednoj sezoni. Slika na kojoj je on na rukama navijača koji ga „bacaju u vazduh“ dok se njegov beli šal vijori našla se i na naslovnoj stranici Tempa, nekadašnjeg najboljeg sportskog magazina u Jugoslaviji.\nPoslednjih 25 godina taj stadion, koji stoji u centru Prištine, kao onaj u Podgorici, izgleda kao betonska ruina koja ne služi ničemu. Naslonjen na sportski centar koji se „onda“ zvao „Boro i Ramiz“ a danas „Adem Jašari“, stadion FK Priština je samo objekat između Trga Madlen Olbrajt i Muzeja Ibrahima Rugove.\nMeđutim, današnja odluka Kongresa UEFA da primi fudbalski savez Kosova u svoje članstvo mogla bi da vrati deo sjaja tom stadionu i uopšte fudbalu na Kosovu, sportu koji je kao i većina drugih stvari u „južnoj srpskoj pokrajini“ stoji zamrznut u prostoru i vremenu jer postoji samo za sebe bez interakcije sa drugima koji se time bave.\nVole fudbal zbog Albanije i Švajcarske\nU Prištini, kao i u drugim mestima na Kosovu, fudbal se voli ne samo zbog kladionica, već najviše zbog uspeha reprezentacije Albanije, ali i Švajcarske jer u ovim nacionalnim timovima igra veliki broj igrača poreklom sa Kosova, a Đerdan Šaćiri veži za igrača evropske klase, dok se od nekih mlađih kao što je Adnan Januzaj, igrača Mančester Junajteda, očekuju da sutra nosi igru kosovske reprezentacije.\nNa Kosovu je već bila stvorena „tenzija“ zbog nastupa albanske reprezentacije, a blagovesti iz Budimpešte doprineće još većem interesovanju za fudbal, kao i prodaji TV aparata i piva.\nKlinci će u većoj meri trčati na teren i možda će Kosovo brzo imati i ligu koja će proizvoditi igrače ne samo za prodaju nego i za klubove i reprezentaciju. Ne treba očekivati da će buduća reprezentacija Kosova biti nešto važno u evropskom fudbalu, ali za stanovnike Kosova ovo je veliki dan i nada da će samoproglašena nezavisnost Kosova biti priznata od celog sveta i da će se teritorija koju mnogi vide kao protektorat biti samostalna država.\nS druge strane, reakcije u Srbiji su rutinske i očekivane, ali se čini da i u medijima počinje da prevladava razumevanje realnosti koja kaže da je TO gotova stvar i da se sa tim treba suočiti. Kosovo će, ako bude primljeno u FIFA, krajem maja 2016. moći da se takmiči u kvalifikacijama za SP u Rusiji 2018. i Srbija tu ništa sada ne može da promeni.\nPredsednik srpskog saveza Tomislav Karadžić, jedan od najozloglašenijih ljudi u srpskom fudbalu, rekao je da je odluka UEFA politička, ali šta bi drugo rekao. On je na čelu saveza koji je doprineo svojom nesposobnošću da reprezentacija od 2010. godine ne učestvuje ni na jednom velikom takmičenju, koji je predvodio srpski fudbal u godinama kada je on pojačano kriminalizovan i jedino što je uspeo je izgradnja Kuće fudbala i ostanak na mestu predsednika Saveza.\nSrbija nije nikakav faktor u evropskom i svetskom fudbalu, pa je očekivano da nije ni mogla da spreči uvođenje Kosova u UEFA. Ona čak nije mogla da utiče ni na „komšije“ koje su se kao i u drugim situacijama kada je reč o Kosovu priklanjale Kosovu, a ne Srbiji, što će u Srbiji služiti za podgrevanje novih i novih netrpeljivosti.\nVučić obećao da će Zvezda igrati u Prištini\nS druge strane, Srbija se obavezala sporazumom iz Brisela da ne sprečava prijem Kosova u druge međunarodne organizacije jer svaka takva „borba“ kao što je bila ona oko prijema u UNESCO odlagala primenjivanje sporazuma koji u ishodu verovatno vodi međusobnom priznanju dve susedne države.\nPored toga, prema nekim izvorima iz „vrha srpske vlasti“ još je 2012. godine po preuzimanju FK Crvena Zvezda od ljudi bliskih Aleksandru Vučiću, tadašnji potpredsednik, a danas tehnički predsednik Vlade Srbije, poručio „vođama navijača“ Zvezde da budu svesni realnosti i da će Zvezda možda za par godina igrati u Prištini, ali u međunarodnim takmičenjima.\nČini se da se taj trenutak primakao i umesto da se daju zakletve kako se TO nikada neće dogoditi i kako Srbija NIKADA neće priznati nezavisno Kosovo, možda je bolje raditi na tome da bude moguće da neki novi Fadilj Vokri, sadašnji predsednik FS Kosova, opet zaigra u Partizanu iz Beograda. Danas, realno, to nije moguće i zbog toga što su srpski klubovi slabi za talente sa Kosova pa oni odlaze ili u Albaniju ili dalje u Evropu, ali i zato što su Albanci neprijatelji broj jedan u Srbiji.\nOvo priznanje neće promeniti takvu percepciju, ali će možda pomoći srpskoj javnosti da se brže suočava sa onim što jeste realnost jer će tako možda donositi odluke koje jesu u interesu cele države. Za Srbiju je bolje da zna da kosovski fudbal ide svojim putem nego da uporno veruje da će delegati srpskog FS Kosova i Metohije odlučivati o tome ko će biti predsednik FS Srbije.


Pravni problemi koče izgradnju stanova za naučnike - BGnekretnine blog\nPravni problemi koče izgradnju stanova za naučnike\nFondacija za rešavanje stambenih potreba mladih naučnika, Jedinica za upravljanje projektima, Ministarstvo prosvete, stambene lamele, stambeno pitanje\nKragujevac, Novosti 019 Dec 2014\nPrema njegovim rečima, izgradnja stoji u mestu jer se očekuje da Ministarstvo prosvete usaglasi određena pravna dokumenta sa Jedinicom za upravljanje projektima (JUP) i sada treba da se jasno definiše “šta će u pravnom smislu biti kada se ti stanovi izgrade”.\nU Ministarstvu prosvete se stalno smenjuje osoblje, sekretari, pravnici, ministri i oni nemaju kontinuitet u radu, pa tako odjednom u nekom trenutku utvrde da nešto fali od dokumenata. Sada su ustanovili da treba da dodatno usklade neke pravne stvari i da spreme odgovarajuće ugovore sa JUP-om da bi se krenulo sa radom. To je interna stvar između Ministarstva i JUP-a za koju Univerzitet nije nadležan - kaže Antić.\nNa ovu dokumentaciju se čeka, kako kaže Antić, već mesecima, ali “ima naznaka da se stvari pomeraju i da će se sva pravna pitanja razrešiti u nekoliko narednih meseci, jer para za završetak radova ima”.\nNadam se da će se već sledeće građevinske sezone krenuti sa radovima, dakle negde od marta. Ostali su samo završni građevinski radovi, koji bi mogli da budu gotovi u vrlo kratkom periodu od, recimo, desetak meseci, nakon čega bi ljudi najzad dobili stanove - dodaje Antić.\nPodsetimo, još 2008. godine je u Ulici Branka Krsmanovića na Bulevaru započeta izgradnja ovih stanova koji su namenjeni niškim istraživačima. U pitanju su tri lamele sa 98 stanova, ukupne površine od preko 7.000 kvadrata. Kako je rektor Antić najavljivao juna prošle godine, trebalo je da se mladi naučnici sa niškog Univerziteta u nove stanove usele u toku 2014. godine.\nInače, izgradnju ovih stanova finansira Fondacija za rešavanje stambenih potreba mladih naučnika i umetnika Univerziteta u Nišu, zajedno sa resornim ministarstvom i donatorima. Osnovna ideja je da se predavačima niškog Univerziteta koji imaju nerešeno stambeno pitanje omogući da dođu do stanova po cenama nižim od tržišnih.


Nešić: Razgovori sa saradnicima iz opozicije - Glas Srpske\nSrna 01.12.2020 17:53\nBANjALUKA - Predsjednik Demokratskog narodnog saveza Nenad Nešić izjavio je danas da će ova stranka razgovarati sa “svojim saradnicima” iz opozicije radi sagledavanja mogućnosti za formiranje nove skupštinske većine na nivou Republike Srpske i BiH.\n- Da li će do toga doći, to će pokazati naredni period, a DNS drži otvorena vrata prema svima - rekao je Nešić novinarima u Banjaluci tokom sjednice Predsjedništva te stranke.\nNešić je rekao da je “Srpskoj potrebna nova energija, novi ljudi, ali i promjene koje bi je izvukle iz ekonomske i demografske krize”.\nOn je napomenuo da Predsjedništvo ove stranke još “nije dalo slobodu” opštinskim i gradskim organizacijama da sami na lokalu sklapaju koalicione sporazume, dodajući da DNS ne bježi od saradnje sa SDS-om u Prijedoru i Istočnom Sarajevu, uz uvjerenje da će se ta saradnja desiti.\nPrema Nešićevim riječima, SDS i DNS u Istočnom Sarajevu imaju većinu u Skupštini grada, a u Prijedoru su “blizu te većine”.\nNovinarima je predstavljen i novi potpredsjednik DNS-a Slavko Gligorić, koji je rekao da je “ova stranka pokretač novih promjena”.\n19. 01. 2021 08:01\n19. 01. 2021 07:58\nHrvati traže ostavke, Srbi rezultate\n19. 01. 2021 06:54\nDirektorica BH Radija i dalje na meti neosnovanih optužbi: Poštovanje standarda osnov za hajku\n18. 01. 2021 22:42\n18. 01. 2021 20:51\n18. 01. 2021 20:02\nPašalić, Košarac i Brković razgovarali o uzgoju industrijske konoplje\n18. 01. 2021 17:09\nŠeranić: Ruske vakcine "Sputnjik V" stižu u Srpsku\n18. 01. 2021 16:15\nOsuđeni neprimjereni napadi na nosioce pravosudnih funkcija\n18. 01. 2021 14:51\nGudeljevićeva moli građane za strpljenje\n18. 01. 2021 14:36\n18. 01. 2021 14:28\n18. 01. 2021 14:23\n18. 01. 2021 14:22\n18. 01. 2021 13:52\n18. 01. 2021 13:45


JKP „Parking servis“ ima novi elektronski šalter – e-Parking, na kome korisnici mogu brzo i lako da podnesu zahteve za mesečne pretplate u zonama, garažama i na parkiralištima, provere da li je za njihovo vozilo izdata elektronska dnevna parking karta u poslednjih 60 dana, kao i da plate usluge elektronskim putem ili, uz popust, dopune pripejd parking karticu.\nPrelaskom na primenu novog sistema elektronske kontrole i naplate parkiranja u Beogradu, započeta je modernizacija rada „Parking servisa“ i digitalizacija njegovih usluga. Implementacija novih funkcionalnosti u okviru elektronskog šaltera omogućava korisnicima da od kuće završe sve što je u vezi sa parkiranjem u Beogradu.\nPutem e-Šaltera, stanari sa područja zonskog sistema parkiranja, mogu da podnesu zahtev za izdavanje elektronske povlašćene parking karte, a ukoliko je istekla i da onlajn plate njeno produženje. Takođe, korisnici mogu da podnesu zahtev ili produže mesečne pretplate u garažama i na parkiralištima. Na elektronskom šalteru, „Parking servis“ obaveštava korisnike i o samom isteku mesečne pretplate u garažama, isteku povlašćene karte za parkiranje stanara u zonama, ali i o izdatoj elektronskoj dnevnoj parking karti.\n„Parking servis“ preporučuje korisnicima da na elektronskom šalteru i na aplikaciji za mobilne telefone koriste istu imejl adresu, kako bi maksimalno iskoristili povezanost digitalnih servisa za parkiranje. Sada je znatno brže i jednostavnije podnošenje zahteva, kao i plaćanje i aktivacija usluga.\nIzvor: Javno komunalno preduzeće „Parking servis”,Beograd


Grad Novi Pazar - Novopazarski atletičari najavljuju nove uspehe\nNovopazarski atletičari najavljuju nove uspehe\nAtletičari Novog Pazara Amela Terzić, Elzan Bibić i ostali članovi kluba godinama unazad svakodnevno daju sugrađanima i čitavoj zemlji mnogo razloga za slavlje. Vrhunska forma, sjajni rezultati i nove ambicije povod su susreta članova AK sa gradonačelnikom Nihatom Biševcem. Prvi čovek grada, njihov domaćin , kazao je da su uspesi razlog za ponos svih građana, ali i da su uspesi trag napornog rada čitavog kluba“.\n„Ameli čestitam na učešću u finalnoj trci prvenstva Evrope, Elzanu na obaranju rekorda starog četrdeset sedam godina. Srbija i naš grad imaju razlog da se ponose i dosadašnjim rezltatima, ali i onim što će mladi atletičari, sasvim sam siguran, tek postići“, rekao je gradonačelnik Biševac ovim povodom.\nAmela Terzić, najuspešnija atletičarka naše zemlje, jedina je predstavnica novopazarskih sportista na predstojećim Olimpijskim igrama u Riju. Ona je podsetila da je grad uvek tu da podrži sportiste na putu do velikih ciljeva i izrazila zadovoljstvo što radovi na izgradnji atletskog stadiona u Novom Pazaru teku predviđenom dinamikom.\nUvek skroman Elzan Bibić, prvak Evrope u juniorskoj konkurenciji, mladić čiji se ovogodišnji uspesi ne mogu pobrojati u jednom dahu, osvrnuo se na dosadašnje rezultate, obećavši da će ljubitelji atletike i sporta uopšte, tek imati razloga za zadovoljstvo.


Ministarstvo prikuplja podatke o kompleksu u čast Lešija - Bujanovačke\nPočetna NASLOVNA Ministarstvo prikuplja podatke o kompleksu u čast Lešija\nBujanovačke17. apr 2021.NASLOVNA, POLITIKA0\nBujanovac, 17. april 2021. Ministarstvo za rad, zapošljavanje, boračka i socijalna pitanja zatražilo je od svih nadležnih državnih organa i institucija informacije o memorijalnom kompleksu posvećenom komandantu OVPBM Ridvanu Ćazimiju, koji se gradi na brdu iznad Velikog Trnovca.\nStručne službe ministarstva su zatražile sve relevantne podatke o ovoj građevini, posle čega će biti poznato na koji način će država reagovati u ovom slučaju, prenose Novosti.\n– Obratili smo se opštini Bujanovac, a zatim Zavodu za zaštitu spomenika kulture, kao i ministarstvima pravde, državne uprave i lokalne samouprave i građevinarstva, saobraćaja i infrastrukture. Procedura za uređenje ili uklanjanje ratnih memorijala regulisana je Zakonom o ratnim memorijalima koji je u našoj nadležnosti – kažu u Ministarstvu rada.\nPosle pisanja Bujanovačkih, a potom i ostalih medija, o gradnji u Velikom Trnovcu se govorilo i u Skupštini Srbije.\nŠef poslaničke grupe SPS, Đorđe Milićević, zatražio je ministarstva informacije da li je opština Bujanovac ili mesna zajednica Veliki Trnovac podnela zahtev za odobrenje izgradnje memorijalnog kompleksa komandantu takozvane Oslobodilačke vojske Preševa, Bujanovca i Medveđe, Ridvanu Ćazimiju – Komandantu Lešiju.\nBujanovačkim je ranije u Opštini Bujanovac potvrđeno da nije izdata dozvola za izgradnju kompleksa.\nDa se bilo šta gradi negirao je predsednik Mesne zajednice Veliki Trnovac, Mustafa Ališani.\nIzgradnju su, po nezvaničnim informacijama, pokrenuli Ćazimijevi nekadašnji saborci, okupljeni u Udruženju ratnih veterana OVPBM zajedno sa članovima njegove porodice.\nOni na društvenim mrežama objavljuju snimke na kojima se vidi da građevinske mašine pripremaju lokaciju za gradnju.\nTAGgradnja komandant leši kompleks memorijal ministarstvo ridvan Ćazimi\nPrevious PostJoš 15 pozitivnih na koronu u Bujanovcu Next PostTokom Ramazanskog posta radno vreme ugostitelja u Bujanovcu do 23:30\nBesplatni udžbenici za osnovce, počelo prijavljivanje\nMinistarstvo poziva na služenje vojske sa oružjem\nPredsednik Albanije posthumno odlikovao Lešija


Blic pokreće televiziju i konkuriše za nacionalnu frekvenciju, glavna meta TV Nova S – Matrica slobode medija\nKompanija Ringier, izdavač dnevnog lista i portala Blic, odlučila je da pokrene televiziju Blic, saznaje Danas.\nPrema istom izvoru, novoosnovana televizija konkurisaće za nacionalnu frekvenciju na osnovu nedavno raspisanog konkursa Regulatornog tela za elektronske medije (REM).\nNa čelu Blic televizije kao direktor biće Sreten Radović, dugogodišnji novinar, urednik i direktor u više redakcija, najpoznatiji kao nekadašnji PR folk pevačice Svetlane Cece Ražnatović, dok će se na mestu urednice informativnog programa naći novinarka Ivana Mastilović Jasnić, koja je prva pisala o aferi Jutka i objavila ispovest glumice Milene Radulović.\nU toku je okupljanje brojne ekipe za rad na televiziji – montažera, kamermana, snimatelja, novinara, spikera, organizatora, pošto je, kako tvrdi naš izvor, prostor za televizijske studije već obezbeđen u prostorijama u centru Beograda. Planira se da program pored informative uglavnom bude zabavnog karaktera.\nPojedincima kojima se nudi posao na Blic TV, navodno, naglašava se da će budući kanal najverovatnije dobiti nacionalnu frekvenciju, a menadžment Ringiera, prema našim izvorima, lobira u vrhu vlasti za konačnu realizaciju te ideje.\nOvo je nastavak prakse da štampani i onlajn mediji odlučuju da se oprobaju i u televizijskom biznisu jer se pre Blica na ovaj potez odlučila i Adrija Medija, izdavač dnevnog lista Kurir. Međutim to je i dokaz da sve više medija čija je uređivačka politika provladina, prave „gužvu“ na medijskoj sceni ne bi li stvorili utisak medijskog pluralizma, kažu naši izvori.\n– Pravljenje novih televizija je pokušaj da eventualno uskoče na listu televizija sa nacionalnom frekvencijom, pre svega sa namerom da u toj trci ometaju TV Nova S, koja za sada ima sve uslove propisane za dobijanje nacionalne frekvencije – navode naši izvori.\nU javnosti se već duže spekuliše da bi televizija Hepi mogla da ostane bez nacionalne frekvencije, jer ne zadovoljava uslove dodeljene frekvencije, a problem je i njen neogoljeni proruski stav. Na to mesto bi trebalo da „upadne“ neka od novoosnovanih televizija, moguće Blic, kako bi se stvorila slika o medijskom pluralizmu, jer bi u svoje emisije zvali i političare iz opozicionih stranaka, mada bi im informativni programi i dalje bili u duhu nekritikovanja i afirmisanja vlasti.\nOvo je posebno zanimljivo u slučaju Blica, jer je opoziciona Stranka slobode i pravde (SSP), na čijem čelu je Dragan Đilas, kako saznajemo u toj partiji, želi da se pismom obrati centrali kompanije Ringier jer, kako kažu, već godinama njihovi funkcioneri nisu dali intervju Blicu.\n– Još nismo nikakvo pismo slali kompaniji Ringier kako bismo ih upozorili na uređivačku politiku Blica, ali planiramo. Neću da dajem izjave o Blicu, sto puta sam govorio o njima – rekao je Danasu Đilas.\nPodsetimo, Đilas je više puta kritikovao Blic, navodeći da ne postoji razlika između njih i Informera. Sa druge strane, urednici Blica su Đilasove objave, uglavnom na Tviteru, o radu njihovog lista i portala, karakterisali kao pritisak na medije i novinare njihove redakcije.\nPeta frekvencija na čekanju\nTrenutno pravo na nacionalno pokrivanje TV signalom u Srbiji imaju četiri televizije: Pink, Hepi, Prva i B92, dok je peta frekvencija već devet godina neraspoređena. Kandidaturu su osim postojećih televizija, za sada, istakle N1 i Nova S.\nTelekom priznao da kontroliše televizije\nNa brojnim bilbordima u Beogradu osvanula je MTS-ova reklama za pet privatnih televizija – K1, Blumberg Adrija, Juronjuz, Tanjug i Kurir, čime su potvrđene spekulacije da državna kompanija ima kontrolu nad ovim kanalima. Kako je Danas već pisao, na bilbordima uz pitanje „Šta nas spaja“ – nalaze se i zaštitna lica pet televizija – Juronjuza, K1, Blumberga, Tanjuga i Kurira. Odgovor na bilbordu na gore pomenuto pitanje je: „Telekom – Jedna TV mreža – svi mi“.\nKako su naveli sagovornici Danasa, iako su prethodno pomenuti kanali osnivani pod parolom doprinosa „medijskom pluralizmu“, njihov stvarni cilj bio je plasiranje „umivene“ provladine slike stvarnosti. Pored toga, u slučaju Juronjuza i Blumberga pokretač obe televizije je Telekom, što je kršenje domaćih zakona koji nalažu povlačenje države iz vlasničke strukture medija. Telekom pak tvrdi da ne troši državne pare.\n← Previous Previous post: Šabac: Od dolaska SNS na vlast, ni dinara za nezavisne lokalne medije\nNext → Next post: Telekom „priznao“ kontrolu nad pet privatnih televizija


Sutra u Nišu Drugi međunarodni simpozijum o posledicama bombardovanja Srbije osiromašenim uranijumom - JUGPRESS\nSutra u Nišu Drugi međunarodni simpozijum o posledicama bombardovanja Srbije osiromašenim uranijumom\nPostavio: Jugpress 16 Juna, 2019\nNiš od sutra domaćin Drugog međunarodnog simpozijuma o posledicama bombardovanja Srbije osiromašenim uranijumom\nU Velikoj sali Univerziteta u Nišu od sutra do 19. juna. godine održaće se Drugi međunarodnom simpozijum “Posledice ombardovanja SR Jugoslavije osiromašenim ranijumom 1999.” na kome je učešće potvrdilo više od 20 naučnika iz Srbije, Italije, Nemačke, Isrke, usije, Švajcarske, Grčke, a učešće su potvrdili i Domeniko Leđero, jedan od osnivača organizacije “Vojna opservatorija” u Odeljenju italijanske odbrane i advokat Anđelo Fjore Tartalja,koji je pred italijanskim sudovima zastupao italijanske NATO vojnike koji su boravili na Kosovu i Metohiji .\nNaučnici iz zemlje i inostranstva okupljeni na Simpozijumu imaju za cilj da se kroz multidisciplinarni pristup problemu dođe do što celovitijeg odgovora na pitanje kakve je posledice po živote i zdravlje ljudi i po životnu sredinu ostavilo dejstvo oružja sa osiromašenim uranijumom dvadeset godina nakon NATO bombardovanja SRJ. Simpozijum će biti posvećen novim saznanjima i rezultatima novih istraživanja u ovoj oblasti.\nOrganizatori Simpozijuma su Advokatska kancelarija Aleksić, Asocijacija za bezbednost kritične infrastrukture i Pravoslavna akademija nauka, umetnosti, veština i inovacija Srbije. Međunarodni simpozijum se ove godine održava uz podršku Ministarstva za rad i zaštitu životne sredine Republike Srbije, Ministarstva pravde Republike Srbije, Instituta za menadžment Skoplje, Fakulteta za bezbednost Univerziteta u Skoplju, Fakulteta za inžinjerijski menadžment u Beogradu, Beogradskog foruma za ravnopravnost i drugih državnih institucija.\nU okviru Simpozijuma biće prikazan film “ Uranijum moja priča” a od 20 sati održaće se promocija knjige “Godine ćutanja” novinara i publiciste Aleksandra Ace Stanojevića.


sep 30 2017\t/\nEvropska unija izdvojila je 27,4 miliona evra bespovratnih sredstava za podršku reformi obrazovnog sistema u Srbiji. To je prvi sporazum EU ove vrste sa nekom od zemalja Zapadnog Balkana.\n"Srpska deca zaslužuju iste mogućnosti kao i deca u EU", poručio je evropski komesar za susedsku politiku i pregovore o proširenju Johanes Han nakon potpisivanja Sporazuma o podršci EU obrazovnom sistemu Srbije.\nOvaj sporazum su u Briselu 27. septembra potpisali direktorka za Zapadni Balkan u Generalnom direktoratu Evropske komisije Henoveva Ruiz Kalevera i pomoćnik ministra za evrointegracije Branko Budimir, u prisustvu ministarke za evropske integracije Jadranke Joksimović i komesara Johanesa Hana.\n"Podrška u oblasti obrazovanja je važan deo naše agende proširenja. To je investicija u našu zajedničku budućnost, jer Srbija pripada evropskoj porodici", poručio je prilikom potpisivanja komesar Han.\nOn je rekao da će oko 40.000 nastavnika u Srbiji biti trenirano u skladu sa novim modernim programima, što će studentima obezbediti visokokvalitetna predavanja.\nKomesar Han je naglasio da će novac biti upotrebljen za unapređenje zakonskog i i institucionalnog okvira obrazovnog sistema u Srbiji, što će omogićiti mladima da dobiju obrazovanje koje se poklapa sa potrebama tržišta i tako da ostanu i pronađu posao u zemlji.\nReforma obrazovanja u Srbiji – jačanje veze sa sektorom zapošljavanja i socijalnog uključivanja\nUkupan budžet podrške EU za reformu obrazovanja iznosi 27,4 miliona i realizuje se u periodu 2017 – 2019. godine.\nOpšti cilj pomoći EU jeste podrška Vladi Republike Srbije da realizuje reformu sistema obrazovanja, zasnovanu na Strategiji razvoja obrazovanja u Srbiji do 2020.\nOva podrška usmerena je na unapređenje kvaliteta, pravednosti i relevantnosti sistema obrazovanja, sa ciljem usklađivanja obrazovanja sa potrebama tržišta rada, kao i standardima, politikama i praksama Evropske unije, sa posebnim naglaskom na pitanja obrazovanja na manjinskim jezicima i učenika/ca romske nacionalnosti.\nOvom podrškom fokus se stavlja na uspostavljanje Nacionalnog okvira kvalifikacija, kao i obuku nastavnika za realizaciju nastavnog plana i programa orijentisanog ka ishodima, kako bi se unapredile veštine, znanja i kompetencije učenika, a time i njihova zapošljivost na tržištu rada.\nTakođe, podrška će biti usmerena i na realizaciju obaveza Republike Srbije u pogledu obrazovanja na jezicima nacionalnih manjina, kao i integracije pripadnika romske nacionalne manjine. Podrškom primeni mera sadržanih u Akcionom planu za Poglavlje 23 i Strategiji za socijalno uključivanje Roma i Romkinja 2016-2025, podržaće se povećanje obuhvata ovih učenika/ca i kvalitet njihovog obrazovanja.\nunapređenje kvaliteta procesa nastave i učenja u cilju povećanja veština, znanja i kompetencija učenika,\nunapređenje kvaliteta obrazovanja na jezicima nacionalnih manjina,\nunapređenje uslova za učešće učenika i učenica romske nacionalnosti u preduniverzitetskom obrazovanju (uključujući smanjenje osipanja),\nuspostavljanje socijalnog partnerstva usmerenog na povezivanje obrazovanja i tržišta rada, kroz zakonodavni i institucionalni okvir sistema Nacionalnog okvira kvalifikacija.\nMore in this category: « Otvoren Informativni centar Fondacije Tempus\tVlada usvojila predlog Zakona o dualnom obrazovanju »


Sebastian Okon produžio ugovor sa Alpine F1 timom do 2024. godine - AutoExclusive - Auto vesti, Novi, Luksuzni, Polovni automobili...\nFrancuz Esteban Okon nastaviće da se trka rame uz rame sa dvostrukim osvajačem Formula 1 šampionata Fernandom Alonsom, produžavajući svoj ugovor sa Alpine F1 timom do 2024. godine...\nOvaj vozač je imao svoje mesto u timu pre nego što je on promenio ime i pridružio mu se prošle godine kada je bio poznat kao Renault F1.\nProdužavanje ugovora znači da će Okon biti deo ekipe tokom njene F1 tranzicije u novu eru obeleženu implementacijama masivnih regulatornih promena u šampionatu. Nova pravila će za brojne timove predstavljati priliku za promene i pomeranje sa statusa kvo, ujedno se otvarajući kao prilika da se oni sa sredine, nalik Alpine ekipi, polako počnu penjati na tabeli.\nUprkos tome što ima svega dvadeset i četiri godine, Okon je veoma iskusan u F1 šampionatu, u kome je debitovao 2016. godine sa Manor F1 timom, pre nego što je prešao u Force India, za koji je vozio tokom 2017. i 2018. godine. Nakon što je izgubio svoje mesto u prvoj postavi i postao rezervni vozač u ekipi Mercedes tokom 2019. godine, on se konačno ponovo priključio F1 šampionatu sa ekipom Renault, pripremivši se za sezonu 2021. zajedno sa Danijelom Rikardom.\nSada, pored Alonsa, Okon će biti ključni igrač u budućem progresu i napretku Alpine F1 tima i njegovih ciljeva zasnovanih na penjanju lestvicom uspeha u šampionatu i trkanju radi ostvarivanja pobeda.\nsebastian okon |


Rabo: Preti propast pregovora zbog Izraela\nBliskoistočnim mirovnim pregovorima preti propast zbog planova Izraela o širenju jevrejskih naselja, upozorio je visoki palestinski zvaničnik Jaser Abed Rabo.\nŠirenje naselja je protiv obećanja administracije SAD, kazao je Rabo za AFP.\nNjegovo upozorenje usledilo je nakon što je u nedelju izraelsko Ministarstvo izgradnje i stanovanja obelodanilo da namerava da objavi tendere za 1.187 novih domova za Jevreje na okupiranoj Zapadnoj obali i u anektiranom istočnom Jerusalimu.\nMinistarstvo unutrašnjih poslova u ponedeljak ubrzalo planove za podizanje 900 novih jevrejskih domova kraj kvarta Gilo u istočnom Jerusalimu.\n"To širenja naselja je bez presedana, preti da pregovori propadnu pre nego što su i počeli", rekao je on.\nAmerički državni sekretar Džon Keri ocenio je sinoć da je najava Izraela o izgradnji novih domova u jevrejskim naseljama bila očekivana do izvesne mere i apelovao na Izraelce i Palestince da napreduju u mirovnim pregovorima u drugoj rundi.\n"Sjedinjene Američke Države smatraju sva naselja nelegalnim", reko je Keri tokom posete Kolumbiji.\nIzrael taj stav osporava. U više od 100 naselja izgrađenih od 1967. godine na Zapadnoj obali i u istočnom Jerusalimu živi više od 500.0000 Jevreja među 2,5 miliona Palestinaca.\nPregovori su inače obnovljeni krajem jula u Vašingtonu, zahvaljujući nastojanjima Kerija, koji je od februara šest puta posetio region. Prethodni pregovori propali su krajem septembra 2010, posle samo tri nedelje zbog odbijanja Izraela da zamrzne širenje jevrejskih naselja.


HomeRegionDodik: Stranci žele da destabilizuju Republiku Srpsku\nPredsednik Republike Srpske, Milorad Dodik, obelodanio je danas da su stranci uložili oko 40 miliona maraka u rad nevladinih organizacija i pojedinih medija u BiH i da je britanska vlada podržala i dalje podržava Mladena Ivanića za još jedan mandat srpskog člana Predsedništva BiH.\nDodik je rekao i da je u BiH došlo 40 Britanaca, od kojih je pet u Banjaluci, gde se, kako je rekao, svaki dan bave pitanjem destabilizacije, kao i da se stara američka administacija bavi pitanjem predstojećih izbora.\nDodik je na konferenciji za novinare zahvalio predsedniku Srbije Aleksandru Vučiću, koji je govorio o uplitanju stranaca u politiku BiH i dodao da je vladajuća koalicija takođe upozoravala na taj problem, ali da javnost nije bila zainteresovana za to.\nOdlazeći predsednik Reublike Srpske i kandidat za člana Predsedništva BiH na predstojećim izborima kaže da će sa nove pozicije insistirati na ukidanju mešanja stranaca u politiku u BiH i funkcija visokog predstavnika, da se poštuje Ustav BiH i da će mu na prvom mestu biti interesi Republike Srpske.\n„Kao član Predsedništva BiH ću insistirati na ukidanju stranog mešanja, što Ivanić nije sposoban i neće, da se dijalog između stranaca i institucija vlasti na prostoru BiH odvija u okviru standarda koji su za sve normalne zemlje potrebni, izbaciti ih iz bilo kakvog upliva i mogućnosti da se bave makro ili mikro pitanjima na nivou BiH“, rekao je Dodik, prenela je Radio televizija RS.\nOn je naveo da se iz stranih ambasada pozivaju ljudi koji su na izbornim listama i sa kojima se navodno razgovara demokratski, a u suštini sugeriše način ponašanja na predstojehim izborima.\n„Imamo tačne podatke kada se razgovaralo i šta je rečeno“, rekao je Dodik novinarima u Banjaluci.\nMMF i Svetska banka zadovoljni privatizacijom RTB Bor


Junajted Grupa donira milion evra pomoći Ukrajini\nBeta 31. marta 2022. 13:10\nTelekomunikacioni i medijski operater u jugoistočnoj Evropi, Junajted Grupa (United Group) objavila je danas da donira ukupno milion evra pomoći koja će biti upućena u dve humanitarne organizacije u Ukrajini.\nSaopšteno je da će novac biti doniran Medjunarodnom medicinskom korpusu, za pružanje prve pomoći i hitne medicinske nege i „Bright Kids Charity“, ukrajinskoj organizaciji posvećenoj pružanju pomoći bolesnoj deci, ugroženoj i deci sa invaliditetom.\nIz Junajted Grupa navode da su šokirani i užasnuti razaranjem koje nastavlja da se nanosi Ukrajini i njenim gradjanima, kao i da saosećaju sa nevinim žrtvama ovog rata i svima koji su njime pogodjeni.\n„Ništa na ovom svetu nije vrednije od ljudskog života, a naša najvažnija dužnost kao ljudskih bića je da učinimo sve što je u našoj moći da održimo mir. Kao Ukrajinka čija je porodica još uvek tamo, ovaj rat je za mene i lična tragedija“, rekla je izvršna direktorka Junajted Grupe Viktorija Boklag.


Početna / Vesti / Nagli skok inficiranih korona virusom u Zaječaru\nTimočka 05/07/2020 | 20:50 Vesti, Društvo, Zdravlje, Timočka Info\nNa osnovu upravo pristiglih, najnovijih rezultata iz laboratorije „Vatreno oko” u Beogradu, broj inficiranih virusom COVID-19 u Zaječaru naglo je porastao.\n„Zvaničan izveštaj, nakon obrade u ZZJZ ’Timok’, biće objavljen sutra, ali je očito da je skoro 60% uzorkovanih pozitivno na testu”, kažu iz Štaba za vanredne situacije grada Zaječara.\nSutra, tokom popodneva, sastaće se stručno-operativni tim ŠVS grada Zaječara i predložiti Štabu mere koje treba preduzeti.\n„Još jednom vas upozoravamo da poštujete mere donete radi sprečavanja širenja infekcije virusom COVID-19”, poručuju iz Štaba za vanredne situacije grada Zaječara.\nPrethodna U Srbiji još 302 slučaja korona virusa, pet preminulih\nSledeća U Srbiji toplo i sparno, najviša dnevna temperatura do 31 stepen


Pogledajte prve fotografije šangajskog kulturnog kompleksa koji će omogućiti da se društveno okupljanje odvija u prirodnom, opuštenom okruženju.\nProistekao iz koncepta planina, ovaj projekat predstavlja slojevitu geologiju koja pruža vrhunce, pećine, stene i vodopade u dolinama, sa geometrijskim kancelarijskim kulama koje se izražavaju kao planinski vrhovi i paviljonima u obliku stena. Na ovaj način, formira se krajnje dinamičan ulični pejzaž koji stvara osećaj da se radi o pravom malom gradu unutar Šangaja.\nKulturni toranj, tri kancelarijske kule, dva izložbena paviljona i čak pet maloprodajnih zona u okviru kompleksa su strateški raspoređeni na lokaciji kako bi formirali slojevit planinski doživljaj divlje prirode. Kancelarijske kule koje se uzdižu su izvajane snažnim suženim rezovima, koji se izražavaju kao planinski vrhovi i vode pogled ka vrhu.\nInspirisana tradicionalnim kineskim pejzažnim slikarstvom, slojevitost planinske konture je prikazana korišćenjem praznine i čvrste pruge, koje takođe pomažu u ispunjavanju zahteva za odnos zastakljenja i zida. Duž puta, centar ima dinamičnu nazubljenu fasadu koja simbolizuje pukotinu kroz planinu, a zajedno sa užurbanim saobraćajem koji teče između, stvara se živahan ulični pejzaž.\nPaviljoni inspirisani stenom su predstavljeni površinskim detaljima simboličnih „pukotina“ i isečenim terasama na vrhu koje formiraju jedinstvenu formu za svaki blok i omogućavaju potrošačima da uživaju u neprekidnom pogledu na „planinski“ pejzaž u kome se nalaze.\nOd zastakljenih panela na velikom ulazu do detalja geometrijskih mozaičkih šara u unutrašnjosti, materijali su pažljivo odabrani da uklope futurističke elemente u orijentalnu estetiku razvoja, što rezultira blistavim šarmom i elegancijom vrhunskog poslovnog centra.\nVođen principima urbane regeneracije i zahtevima digitalnih gradova koji se sve više povezuju, dizajn kompleksa je zapravo ukorenjen u konceptu zajednice. Kroz stvaranje privlačnih vizuelnih motiva, projekat ima za cilj da neguje osećaj pripadnosti među korisnicima, što zauzvrat garantuje održivost iste te zajednice.


Umiru poslednji ostaci sovjetske prošlosti: Rusi više vole kafu nego čaj - Biznis Telegraf.rs\n15/05/20 | 14:25 ≫ 14:27\nUmiru poslednji ostaci sovjetske prošlosti: Rusi više vole kafu nego čaj\nPoslednji ostaci sovetske prošlosti nestaju\nRusija možda više nije zemlja čaja, jer kafa polako, preuzima vodeću poziciju na tržištu, pokazuju carinski podaci i nedavne procene analitičara.\nPrema carinskim podacima, Rusija je lani uvezla skoro 218.000 tona kafe, dok je uvoz čaja iznosio oko 150.000 tona. Kafa je prevazišla isporuke čaja i po količini i po vrednosti, jer je uvoz vredan preko 630 miliona dolara - oko 50 odsto veći od uvoza čaja. Trend se nastavio i ove godine, a Rusija i dalje kupuje mnogo više kafe nego čaja.\nStručnjaci iz industrije takođe napominju da Rusi piju sve više i više napitaka od kafe. Prethodnih godina kupci u Rusiji konzumirali su jednake količine čaja i kafe, pre nego što je kafa konačno preuzela vodeću ulogu prošle godine, izjavio je šef Ruske asocijacije proizvođača čaja i kafe Ramaz Čanturia. On je rekao da su samo u 2019. godini ljubitelji kafe popili više od 180.000 tona napitaka, dok je konzumacija čistog čaja iznosila 140.000 tona.\nPodaci koje je predstavilo udruženje razlikuju se od carinskih podataka, jer prvo analizira podatke na osnovu finalnih proizvoda, dok carina obračunava uvoz sirove robe.\nU međuvremenu, druga analiza pokazuje da je kafa bila popularnija kod Rusa pre dve godine. Prema kompaniji za istraživanje tržišta GfK, ruska kupovina kafe za kućne potrebe povećala se na 110.000 tona prošle godine sa oko 104.000 tona u 2018. godini, dok je kupovina čaja opala na 90.000 tona u 2019. godini sa više od 92.000 tona prethodne godine.\nGlavni lanci prehrambenih proizvoda takođe potvrđuju da prodaja kafe preovlađuje nad čajem. Prema jednom od vodećih ruskih prodavaca hrane, Magnit, potražnja za kafom (po vrednosti) bila je gotovo dvostruko veća nego za čajem.


Biolozi ponovo na Novosadskom polumaratonu – Prirodno-matematički fakultet\nAtletski tim Departmana za biologiju i ekologiju, koji je predvodio naš direktor, profesor dr Goran Anačkov, uspešno je učestvovao na 29. Novosadskom polumaratonu, održanom u nedelju 27. marta 2022. godine. Posle dve duge godine pauze izazvane pandemijom korona virusa, naše koleginice i kolege su se ponovo okupili i po treći put branili boje Departmana na štafetnom polumaratonu.\nNastupila su dva tima – puževi i kornjače, a brži su bili puževi predvođeni profesorom dr Nebojšom Andrićem, koji je, uz veliku pomoć Nemanje Spasojevića i Filipa Nikolića, stigao na cilj za svega 1 sat i 43 minuta! U timu kornjača, koji je bio sporiji samo osam minuta, svoj veliki doprinos dao je profesor dr Goran Anačkov, zajedno sa Rekom Karom, Ivom Uzelac i debitantom u ekipi, Nikolom Krivokućom.\nČestitke svim našim članovima na odličnoj energiji i sportskom duhu, uz poziv i ostalim zaposlenima na Prirodno-matematičkom fakultetu da uzmu učešća na predstojećem 30. Novosadskom maratonu, koji će se održati 9. oktobra 2022. godine.\nPrezentacija DAAD stipendija i mogućnosti studiranja i istraživanja u Nemačkoj\n7. Korejska međunarodna omladinska olimpijada (KIYO 4i 2022)


NEMAČKE FIRME NA KORAK DO BANKROTA! Pomoć države samo odlaže propast 25.000 preduzeća, ne rešava problem! - OnlineVesti\nBankrot/ilustracija, Foto: Stefan Jokić\nFinansijska pomoć po sistemu “kap po kap” bila je i još uvek je strategija kojom Nemačka pokušava da ublaži žestoke posledice korona krize. Finansijska pomoć, međutim, samo odlaže bankrot, piše Dojče vele (DW).\n“Apsolutno je razumljivo to da se finansijski pomažu preduzeća koja su zbog lokdauna upala u probleme”, kaže ekspert instituta za evropska ekonomska istraživanja “Lajbnic” iz Manhajma (ZEW).\nDodaje, međutim, da bi, “pored troškova koji se mere milijardama”, nediferencirani pristup mogao “negativno da se odrazi na srednjoročni privredni rast i razvoj produktivnosti u Nemačkoj”.\n“Ta razlika posebno je uočljiva kod malih preduzeća, onih sa manje od deset zaposlenih. A što su kompanije veće, razlika se smanjuje”, objašnjava Georg Liht, rukovodilac Odeljenja za istraživanje inovativne ekonomike i preduzetničke dinamike na institutu ZEW.\nŠto se tiče preduzeća koja su pre krize poslovala dobro, teško je proceniti kakva je situacija s njima u vezi sa stečajem. “Zato bi političari trebalo da i u daljem toku korona krize, nakon pažljive provere, pružaju finansijsku pomoć preduzećima”, smatra Liht.\n“Broj preduzetnika koji su nezadovoljni radom ministra Altmajera u konstantnom je porastu”, kaže Markus Jerger, direktor Nemačkog udruženja srednjih preduzeća (BVMW).\nSrednji preduzetnici kritikuju to što je prijavljivanje za pomoć koju je obezbedilo ministarstvo previše birokratski organizovano i previše komplikovano. Tako je savezni ministar privrede “od spasioca postao pogrebnik čitave branše”, žali se Jerger.\nJedno ispitivanje instituta Ifo je pokazalo da bi ekonomska politika u krizi, sveukupno gledano, mogla značajno da bude poboljšana. Pre istraživanju instituta, skoro polovina stručnjaka se o korona politici izjasnila sa “nezadovoljan” (27%) i “veoma nezadovoljan” (20%).\nInstitut Ifo i list “Frankfurter algemajne cajtung” svaka dva meseca anketiraju profesore ekonomije na nemačkim univerzitetima, a političari reaguju sporo i nefleksibilno. Tako je rezultate ispitivanja od ovog utorka sažeo Niklas Potrafke, direktor Ifo centra za javne finansije i političku ekonomiju.\n“Rezultati novog istraživanja pokazuje da još ima prostora da se poboljša ekonomska politika u vreme korone”, istakao je Potrafke, navodi se u tekstu DW-a.


Ocjene EK i afera Koverta uticale na rezultate istraživanja | MINA\nNaslovnicaBusiness Top StoryOcjene EK i afera Koverta uticale na rezultate istraživanja\nOcjene EK i afera Koverta uticale na rezultate istraživanja\nPodgorica, (MINA) – Ocjene Evropske komisije o stanju u državi a, prvenstveno afera Koverta, kao i reakcija državnih organa u odnosu na slučaj nezakonitog finansiranja vladajuće Demokratske partije socijalista (DPS), uticale su na rezultate istraživanja CEDEM-a, ocijenjeno je iz Politikon mreže.\n»Prvenstveno, afera ”Koverta” kao i reakcija državnih organa u odnosu na slučaj nezakonitog finansiranja vladajuće DPS«, rekla je Marović agenciji MINA.\n»Upravo ova afera znači nastavak neodgovornosti, netransparentnosti i bahatog ponašanja državnih institucija, te odlaganja potrebnih rezova i nepostojanje opredjeljenja da se nedemokratske prakse iskorijene«, navela je Marović.\n»Kroz atmosferu progona neistomišljenika, ranije događaje sa preuzimanjem kontrole nad Savjetom RTCG i skorašnja dešavanja u vezi sa izborom novih članova Agencije za sprječavanje korupcije (ASK)«, kazala je Marović.\n»Cijenim da će ovakvi pokazatelji uticati na njihovo intenziviranje, iako je procenat od 7,5 odsto veliki zalogaj čak i za dugogodišnju vladajuću partiju u Crnoj Gori«, rekla je Marović.\n»To što dio opozicije i dalje ima stabilnu podršku (ili bilježi rast podrške) je znak da neučestvovanje u radu politizovanih institucija građanke i građani ocjenjuju pozitivno.«, kazala je Marović.\n»Građanke i građani su umorni od međusobnog napadanja u opoziciji i željni snažne političke alternative DPS-u koja može biti izgrađena samo kroz minimum zajedničkih aktivnosti cjelokupne opozicije«, zaključila je Marović.


Beta\t 28. jula 2015. 23:10\nPredsednik Republike Srpske Milorad Dodik poručio je danas da cilj referenduma o Sudu i Tužilaštvu BiH nije da se na bilo koji način ospori teritorijalni integritet BiH, već da se ojača Dejtonski mirovni sporazum i njegova rešenja.\n“Referendum je u potpunosti u skladu sa Dejtonskim sporazumom i drugim važećim propisima”, navodi se u pismu koje je predsednik RS Milorad Dodik uputio članovima Predsedništva BiH, ministrima Saveta ministara BiH i poslanicima u oba doma Parlamentarne skupštine BiH.\nPismo je upućeno i predsednicima i premijerima Srbije, Crne Gore, Hrvatske, Slovenije, Makedonije, ambasadama i diplomatskim kancelarijama akreditovanim u BiH, međunarodnim organizacijama i kancelarijama međunarodnih organizacija u BiH.\nU prilogu pisma dostavljena je analiza pod naslovom “Pravni osnov za planirani referendum Republike Srpske”.\nNavodeći da je parlament RS 15. jula doneo odluku o raspisivanju referenduma o Sudu i Tužilaštvu BiH, a da su neki članovi međunarodne zajednice ocenili da je planirani referendum nezakonit, da krši Dejtonski mirovni sporazum i da prevazilazi zakonska ovlašćenja koja Republici Srpskoj daju Ustav BiH i ostali važeći propisi, Dodik je naveo da je referendum u potpunosti u skladu sa Dejtonskim sporazumom i ostalim važećim propisima.\nOn je naveo da građani Republike Srpske, kao i drugi građani širom Evrope, imaju jasno zakonsko pravo da izraze svoje mišljenje putem mehanizma referendum.\nU dodatku pismu Dodik je naveo da Republika Srpska ostaje opredeljena za nastavak strukturisanog dijaloga o pravosuđu sa Evropskom unijom, koji je pokrenut pre nekoliko godina dogovorom lidera Republike Srpske i EU sa ciljem rešavanja ozbiljnih problema u pravosuđu Bosne i Hercegovine.\nDalje tvrdi da je rukovodstvo Republike Srpske upotpunosti opredeljeno za reforme institucija vlasti, kojom bi se učinile efikasnijima i odgovorile na potrebe građana.\n“Naša vlada nastaviće da sarađuje sa evropskim i drugim stručnjacima i zalaže se za reforme koje će ojačati našu ekonomiju i proširiti saradnju sa drugim državama u regionu i široj međunarodnoj zajednici”, istakao je Dodik.\nObrazlažući pravni osnov donošenja odluke o referendumu, on je naveo da referendum “ima za cilj da se isprave kršenja Dejtonskog mirovnog sporazuma i Ustava BiH na način koji je u potpunosti usklađen sa njima”, dodavši da su državni sud i tužilaštvo nametnuti odlukama visokog predstavnika međunarodne zajednice u BiH.\nReferendum, tvrdi Dodik, daje građanima mogućnost da izraze svoje mišljenje o nametanju i primeni tih zakona.\n“Daleko od toga da osporava Dejtonski sporazum, planirani referendum predstavlja priliku da građani Republike Srpske potvrde taj sporazum”, istakao je Dodik.\nPrema njegovim rečima, referendum je u skladu sa Ustavom BiH i praksama evropskih demokratskih država, a Dejtonski sporazum ne sadrži nijednu odredbu koja bi se mogla tumačiti kao zabrana ili ograničavanje referenduma.\nPredsednik RS još je naveo da pored neustavnosti Suda BiH i Tužilaštva BiH, ove pravosudne institucije nisu bile nepristrasne i posvećene vladavini prava, već da su bile pod uticajem Stranke demokratske akcije(SDA) i ignorisale ratne zločine protiv srpskog stanovništva tokom rata u BiH.\n“Ratni zločini moraju biti procesuirani i kažnjeni bez obzira na entičku grupu ili političke veze počinilaca i žrtava. Umjesto toga, pravosuđe BiH pokazalo je dosljedan obrazac diskriminacije srpskih žrtava ratnih zločina i sklonost da postupa prema željama bošnjačke SDA. Time se negira ravnopravnost Srba pred zakonom, na koju imaju pravo, i podriva pomirenje”, napisao je Dodik.\nOn je, između ostalog, optužio Sud i Tužilaštvo BiH i da su nezakonito proširili svoju nadležnost nad krivičnim delima za koja su nadležna entitetke pravosudne institucije, dodavši da Sud i Tužilaštvo BiH često koriste optužbe prema entitetskim zakonima kao političko oružje protiv visokopozicioniranih funkcionera.


Nexsas Vodoinstalaterska klešta NWP250mm cena, cene Srbija, prodaja Beograd Novi Sad Niš\nNexsas Vodoinstalaterska klešta NWP250mm cene\nEPonuda nije internet prodavnica već Vam omogućava da brzo i lako nađete Nexsas Vodoinstalaterska klešta NWP250mm po najjeftinijoj ceni. Naš cilj je da kupci budu što bolje informisani o ponudi Nexsas Vodoinstalaterska klešta NWP250mm na tržištu Srbije. Vrlo lako nalazite željeni proizvod za kategoriju Kombinovana klešta cene, ne morate da lutate od sajta do sajta za Nexsas Kombinovana klešta, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Nexsas Vodoinstalaterska klešta NWP250mm sa PRODAVCEM. EPonuda ne može da garantuje potpunu tačnost specifikacije i slika za Nexsas Vodoinstalaterska klešta NWP250mm. Pre kupovine, podatke za Nexsas Vodoinstalaterska klešta NWP250mm proverite na sajtu PROIZVOĐAČA.


U sklopu obilježavanja 5.decembra-Međunarodnog dana volontera danas je u prostorijama Crvenog križa Bihaća održan prigodna svečanost na kojoj su se čelni ljudi gradske organizacije Crvenog križa Bihaća osvrnuli na aktivnosti koje su volonteri Crvenog križa realizirali u proteklih godinu dana.\nIstaknuvši da su aktivisti i volonteri Crvenog križa Bihaća najbolja nevladina organizacija na području grada , koja svakodnevno vodi brigu o socijalno ugroženim osobama, ali je istovremeno na raspolaganju i u slučaju vanrednih situacija i elementarnih nepogoda, Selam Midžić, sekretar CK Bihać, kazao je da je trud i zalaganje prepoznato i kroz nagrade koej su u Sarajevu dobili volonteri CK Bihać Senka Vuković, Sulejman Midžić i Amir Draganović.\nGrad Bihać uvijek je podržavao rad aktivista i volontera Crvenog križa Bihać , a u ime gradske uprave Bihaća, zahvalu za nesebičan trud i zalaganje svih volontera uputio je Ermin Zulić, sekretar organa uprave.\n“ Crveni križ Bihaća djeluje izuzetno organizirano i na raspolaganju je svim građanima Bihaća, a vidjeli smo i kada su bile poplave 2014.godien da su na raspolaganju i svim građanima naše države. Vi ste postali prepoznatljiva institucija u našem gradu i šire i u gradskoj upravi i gradonačelniku Bihaća imati će te partnera “-istakao je Zulić.